4.0 การประกอบธุรกิจของแต่ละสายผลิตภัณฑ์

ลักษณะการประกอบธุรกิจของบริษัทและบริษัทย่อยแบ่งออกเป็น 5 ประเภท ได้แก่

-   ธุรกิจจัดหา ออกแบบ และวางระบบสื่อสารโทรคมนาคม (Telecom Systems
    Integration)

-   ธุรกิจโทรศัพท์สาธารณะ (Payphone)

-   ธุรกิจอุปกรณ์เครื่องมือวัด (Test Equipment)

-   ธุรกิจจัดหา ออกแบบและวางระบบคอมพิวเตอร์ (Computer Systems Integration)

-   ธุรกิจระบบรักษาความปลอดภัย (Security Business Unit)

  4.1 ธุรกิจจัดหา ออกแบบและวางระบบสื่อสารโทรคมนาคม (Telecom Systems
  Integration)

ธุรกิจจัดหา ออกแบบ และวางระบบสื่อสารโทรคมนาคม
เป็นการจำหน่ายระบบอุปกรณ์สื่อสารโทรคมนาคม พร้อมให้บริการที่เกี่ยวเนื่องอื่นๆ เช่น การจัดหา
การออกแบบ การคัดเลือก
การติดตั้งพร้อมทดสอบอุปกรณ์สื่อสารโทรคมนาคมให้แก่ลูกค้าทั้งภาครัฐและเอกชน ได้แก่ ทีโอที กสท
โทรคมนาคม การไฟฟ้าส่วนภูมิภาค ธนาคารออมสิน ทรูมูฟ และทริปเปิล ที บรอดแบนด์
โดยงานออกแบบและวางระบบสื่อสารโทรคมนาคมของบริษัทจะมีลักษณะเป็นงานโครงการซึ่งทำเป็นสัญญาซื้อขายพร้อมติดตั้ง
โดยมีช่องทางการจำหน่ายหลัก ได้แก่
การเข้าร่วมประมูลโครงการของลูกค้าที่เป็นผู้ให้บริการโทรคมนาคมทั้งภาครัฐ และเอกชน ปี 2550
บริษัทมีรายได้จากงานประมูลเองทั้งหมดกับทีทีแอนด์ที กสท. ทีโอที กรมสื่อสารทหารอากาศ
การไฟฟ้าภูมิภาค และ ธนาคารออมสิน คิดเป็นสัดส่วนร้อยละ 24 มีรายได้จากการประมูลงานกับ
ทริปเปิลที บรอดแบนด์ (ทริปเปิลที ) ( บริษัทที่เกี่ยวข้องกัน ) คิดเป็นสัดส่วนร้อยละ 53
รวมเป็นสัดส่วนประมูลงานร้อยละ 77 ของรายได้จากธุรกิจจัดหา
ออกแบบและวางระบบสื่อสารโทรคมนาคม สำหรับปี 2551
บริษัทมีรายได้จากงานประมูลเองทั้งหมดกับ กสท. ทีโอที กรมสื่อสารทหารอากาศ การไฟฟ้าภูมิภาค
และ ธนาคารออมสิน คิดเป็นสัดส่วนร้อยละ 55 ของรายได้จากธุรกิจจัดหา
ออกแบบและวางระบบสื่อสารโทรคมนาคม มีรายได้จากการประมูลงานกับ ทริปเปิลที บรอดแบนด์
(ทริปเปิลที ) ( บริษัทที่เกี่ยวข้องกัน ) คิดเป็นสัดส่วนร้อยละ 29
รวมเป็นสัดส่วนประมูลงานร้อยละ 84 สำหรับปี 2552 บริษัทมีรายได้จากงานประมูลเองทั้งหมดกับ
กสท. ทีโอที กรมสื่อสารทหารอากาศ การไฟฟ้าภูมิภาค และธนาคารออมสิน คิดเป็นสัดส่วนร้อยละ
57 ของรายได้จากธุรกิจจัดหา ออกแบบและวางระบบสื่อสารโทรคมนาคม
มีรายได้จากการประมูลงานกับ ทริปเปิลที บรอดแบนด์ (ทริปเปิลที) (บริษัทที่เกี่ยวข้องกัน)
คิดเป็นสัดส่วนร้อยละ 36 รวมเป็นสัดส่วนประมูลงานร้อยละ 93

  4.1.1 ลักษณะผลิตภัณฑ์หรือบริการ

บริษัทเป็นผู้จำหน่ายอุปกรณ์ระบบสื่อสารโทรคมนาคม พร้อมให้บริการออกแบบและวางระบบ
โดยทีมงานวิศวกรของบริษัทจะศึกษาความต้องการและเสนอระบบที่เหมาะสมให้แก่ลูกค้าแต่ละราย
ตลอดจนการให้บริการคำปรึกษา ออกแบบ คัดเลือก จัดหา ติดตั้ง ทดสอบ
การฝึกอบรมและการรับจ้างดูแลรักษาระบบโทรคมนาคมให้กับลูกค้าทั้งที่เป็นหน่วยงานรัฐวิสาหกิจ
หน่วยงานรัฐบาลและเอกชน
งานส่วนใหญ่จะมีลักษณะเป็นงานโครงการซึ่งทำเป็นสัญญาซื้อขายพร้อมติดตั้งโดยมีโครงการขนาดเล็กตั้งแต่สิบล้านจนถึงโครงการขนาดใหญ่ที่มีมูลค่าหลายร้อยล้านบาทขึ้นไป
มีระยะเวลาการดำเนินโครงการตั้งแต่ 3 เดือน ถึง 3 ปี
โดยเฉลี่ยมีระยะเวลาในการดำเนินโครงการประมาณ 8 เดือน ทั้งนี้ พบว่า
บริษัทดำเนินงานโครงการในลักษณะงานออกแบบและวางระบบโทรคมนาคมให้แก่ลูกค้าคิดเป็นสัดส่วนกว่าร้อยละ
60 ของรายได้จากธุรกิจโครงการ และส่วนที่เหลือเป็นการจัดจำหน่ายอุปกรณ์โทรคมนาคมทั่วไป
ซึ่งส่วนหนึ่งเป็นการจัดซื้อแบบต่อเนื่องจากโครงการวางระบบสื่อสารโทรคมนาคมเดิมของบริษัท
นอกจากนี้ บริษัทให้ความสำคัญกับคุณภาพของการให้บริการหลังการขาย
ทั้งในระยะเวลาการรับประกัน และภายหลังหมดระยะเวลาการรับประกัน

กลุ่มลูกค้าของบริษัทเป็นผู้ให้บริการโทรคมนาคมทั้งภาครัฐและเอกชน
ในการดำเนินโครงการส่วนใหญ่บริษัทจะต้องยื่นหนังสือค้ำประกันการเสนอราคาโครงการ (Bid
Bond) ประมาณร้อยละ 5 ของราคากลาง ณ วันยื่นซองประกวดราคา
และต้องยื่นหนังสือค้ำประกันสัญญา (Performance Bond) อีกประมาณร้อยละ 5-10
ของมูลค่าโครงการที่เสนอ ณ วันที่ได้รับคัดเลือกให้ดำเนินโครงการ
อีกทั้งในการดำเนินงานโครงการบริษัทจำเป็นต้องมีเงินทุนหมุนเวียนประมาณร้อยละ 10-15
ของมูลค่าโครงการ

บริษัทเป็นผู้คัดเลือกและจัดหาอุปกรณ์สื่อสารจากผู้ผลิตและตัวแทนจำหน่ายทั้งภายในประเทศและต่างประเทศ
เพื่อนำมาประกอบรวมกันเป็นระบบสื่อสารโทรคมนาคมที่ตรงตามความต้องการของลูกค้าแต่ละราย
โดยบริษัทมีพันธมิตร
ที่เป็นบริษัทผู้ผลิตชั้นนำระดับโลกหลายราย เช่น Alcatel Lucent Technologies และ
Huawei Technologies เป็นต้น ให้ความร่วมมือในการเข้าประมูลโครงการของลูกค้าที่ผ่านมา
ตามที่งานแต่ละโครงการกำหนดคุณสมบัติของสินค้าแตกต่างกัน
บริษัทจึงไม่มีนโยบายในการสั่งซื้อสินค้าล่วงหน้า
และจากการที่บริษัทได้ร่วมมือกับบริษัทผู้ผลิตมาเป็นเวลายาวนาน
ทำให้บริษัทได้รับสิทธิประโยชน์ด้านส่วนลดพิเศษ
รวมถึงการสนับสนุนด้านเทคนิคและด้านเงื่อนไขการชำระเงินจากบริษัทผู้ผลิต

ประเภทของระบบสื่อสารโทรคมนาคมที่บริษัทจำหน่ายในปัจจุบัน แบ่งออกเป็น 4 ระบบ ดังนี้

1. โครงข่ายสื่อสารไปยังลูกค้า หรือ Access Network
เป็นโครงข่ายที่มีลักษณะการเชื่อมโยงจากชุมสายหลักของระบบผู้ให้บริการ (Central Office)
ไปยังสำนักงานหรือบ้านของลูกค้า (Customer Premises) โดยผ่านโครงข่ายสายโทรศัพท์ หรือ
โครงข่ายสายทองแดง โดยมี Solution ต่างๆ อาทิ โครงข่ายข้อมูลดิจิตอล (Digital Data
Network หรือ DDN) เพื่อให้บริการวงจรเช่า และ โครงข่าย Broadband โดยใช้เทคโนโลยี
Digital Subscriber Lines (xDSL) เพื่อให้บริการอินเตอร์เนตความเร็วสูง เป็นต้น

นอกจากนี้ บริษัทยังเป็นผู้จัดหาอุปกรณ์ปลายทาง อาทิ ADSL Modem
เพื่อใช้เชื่อมต่อจากบ้านหรือสำนักงานของลูกค้าไปยังโครงข่ายของบริษัทผู้ให้บริการโทรคมนาคมตามความต้องการของลูกค้า
ทั้งในด้านการให้บริการอินเตอร์เนตความเร็วสูง หรืออุปกรณ์เชื่อมต่อโครงข่ายต่างๆ

2. โครงข่ายสื่อสัญญาณ หรือ Transmission Network
เป็นโครงข่ายการเชื่อมโยงระหว่างชุมสายหลักของบริษัทผู้ให้บริการโทรคมนาคมเข้าด้วยกัน
ซึ่งมีทั้งการเชื่อมโยงระหว่างชุมสายภายในจังหวัดเดียวกัน หรือ ข้ามจังหวัด หรือระหว่างภาค
เพื่อส่งผ่านข้อมูลไปยังชุมสายปลายทาง โดยมี Solution ให้เลือกตามความต้องการของลูกค้า
อาทิ อุปกรณ์ Dense Wavelength Division Multiplexing (DWDM) หรือ อุปกรณ์
Synchronous Digital Hierarchy Multiplexer (SDH MUX) หรือ อุปกรณ์ Microwave
Radio เป็นต้น

3. โครงข่ายสื่อสารข้อมูล หรือ Data Communication Network
เป็นโครงข่ายรับส่งข้อมูลที่รองรับการเชื่อมต่อหรือเชื่อมโยงอุปกรณ์ในโครงข่ายต่างๆ เข้าด้วยกัน
โดยใช้โปรโตคอล IP และ/หรือ ATM เช่น
การเชื่อมโยงระหว่างโครงข่ายปลายทางที่เชื่อมไปยังลูกค้า (Access Network)
เข้าด้วยกันเพื่อให้บริการ Broadband เป็นต้น บริษัทมี Solution
ให้เลือกตามความต้องการของลูกค้า อาทิ อุปกรณ์ IP Core Routing Switch (IP-MPLS)
อุปกรณ์ Asynchronous Transfer Mode Switch (ATM) และ อุปกรณ์ Metro LAN
Solution เป็นต้น

4. โครงข่ายสื่อสารยุคใหม่ หรือ Next Generation Network เป็นการนำเสนอ Solution
ใหม่ๆ ให้แก่
ผู้ให้บริการโทรศัพท์พื้นฐาน (Fixed Telephone Operator)
ซึ่งได้มีการวางระบบโครงข่ายโทรศัพท์และให้บริการของตนเองมาระยะเวลาหนึ่งแล้ว
โดยบริษัทจะให้บริการในการพัฒนา ปรับปรุง
หรือเพิ่มความหลากหลายให้แก่การให้บริการเดิมของโทรศัพท์พื้นฐานดังกล่าว เช่น
การให้บริการเสียง ข้อมูล และภาพเคลื่อนไหวภายใต้โครงข่ายเดียวกัน
เพื่อเพิ่มศักยภาพในการดำเนินธุรกิจให้แก่ผู้ให้บริการโทรศัพท์พื้นฐาน อาทิ เช่น อุปกรณ์
Intelligent Network (IN) อุปกรณ์ Next Generation Network (NGN)

5. โครงข่ายระบบสื่อสารแบบไร้สาย หรือ “Wireless Communication Network
เป็นโครงข่ายรับส่งข้อมูลแบบไร้สาย ซึ่งอาศัยการส่งข้อมูลไปกับคลื่นแม่เหล็กไฟฟ้าในอากาศ
ที่ถูกแบ่งออกเป็นย่านความถี่ต่างๆ เพื่อจะได้นำมาใช้งานและจัดสรรให้เหมาะสมกับรูปแบบบริการ
เช่น ย่านคลื่นความถี่วิทยุ (RF) , ย่านไมโครเวฟ หรือ ย่านอินฟราเรด เป็นต้น
ซึ่งทางบริษัทจะนำเสนอ Solution กับผู้ให้บริการโทรคมนาคมหรือผู้ที่ต้องการวางเครือข่าย
สำหรับให้บริการ เทคโนโลยีไร้สายต่างๆ อาทิเช่น ระบบเครือข่าย WIFI / WiMAX หรือ
ระบบโครงข่ายของโทรศัพท์เคลื่อนที่ (Mobile Network)

โครงการที่สำคัญในช่วงปี 2550 ถึงปี 2552

+---------+------------------------------------+-------+-------------+
| บริษัท /  | ประเภทโครงการ                      | ช่วง   | มูลค่าของโคร  |
| หน่วยงาน |                                    | ระยะเ | งการตามสัญญา |
|         |                                    | วลาโค | (ล้านบาท) -  |
|         |                                    | รงการ | ไม่รว        |
|         |                                    |       | มภาษีมูลค่าเพิ่ม |
+=========+====================================+=======+=============+
| ทริปเปิลที | โครงการออกแบบวางระบบ               |       |             |
| บรอด    | ทดสอบและจัดหาอุปกรณ์ Broadband        |       |             |
|         | Service I                          |       |             |
+---------+------------------------------------+-------+-------------+
| แบนด์    | โครงการออกแบบวางระบบ               | 2549  | 4,024.10    |
|         | ทดสอบและจัดหาอุปกรณ์ Broadband        | -2553 |             |
|         | Service II                         |       |             |
+---------+------------------------------------+-------+-------------+
|         | โครงการออกแบบวางระบบ               |       |             |
|         | ทดสอบและจัดหาอุปกรณ์ Broadband        |       |             |
|         | Service III                        |       |             |
+---------+------------------------------------+-------+-------------+
| ทีโอที    | โครงการซ                           |       |             |
|         | ื้ออุปกรณ์สื่อสัญญาณให้บริการคู่สายเช่าวงจรเช่า |       |             |
|         | JNA 9 รายการ                       |       |             |
+---------+------------------------------------+-------+-------------+
|         | โครงการจ้างเหมาติด                   |       |             |
|         | ตั้งขยายอุปกรณ์สื่อสัญญาณบนโครงช่ายโครงการ |       |             |
|         | TNEP                               |       |             |
+---------+------------------------------------+-------+-------------+
|         | โครงการซ                           | 2549  | 2,192.15    |
|         | ื้ออุปกรณ์สื่อสัญญาณให้บริการคู่สายเช่าวงจรเช่า | -2553 |             |
|         | JNA 11 รายการ                      |       |             |
+---------+------------------------------------+-------+-------------+
|         | จ้างเหมาติดตั้งอุปกรณ์ Optical Fibre     |       |             |
|         | Cable ขนาด 60F และ SDH             |       |             |
+---------+------------------------------------+-------+-------------+
|         | จ้างเหมาติดตั้งอุปกรณ์ชุมสายของแผนงาน     |       |             |
|         | Replace อุปกรณ์ชุมสายระบบ SPC         |       |             |
+---------+------------------------------------+-------+-------------+
|         | จ้าง                                |       |             |
|         | เหมาติดตั้งอุปกรณ์ตามโครงการขยายโครงข่าย |       |             |
|         | Broadband IP                       |       |             |
+---------+------------------------------------+-------+-------------+
| กสท     | โครงการจ้างซ่อมแซมและ                |       |             |
|         | บำรุงรักษาระบบเคเบิลใต้น้ำใยแก้วในประเทศ |       |             |
|         | ระหว่างศรีราชา - เพชรบุรี – ชุมพร –     |       |             |
|         | เกาะสมุย - สงขลา                    |       |             |
+---------+------------------------------------+-------+-------------+
|         | จัดจ้างอุปกรณ์ DWDM จำนวน 1 ระบบ       |       |             |
+---------+------------------------------------+-------+-------------+
|         | Replace 1670-nodes-ALU             |       |             |
+---------+------------------------------------+-------+-------------+
|         | Upgrade SDH BMA -ALU               | 2550  | 633.27      |
|         |                                    | -2553 |             |
+---------+------------------------------------+-------+-------------+
|         | อุปกรณ์ SDH Multiplexer ขนาด STM-16  |       |             |
|         | จำนวน 25 ชุด                        |       |             |
+---------+------------------------------------+-------+-------------+
|         | อุปกรณ์ SDH Multiplexer ขนาด STM-4   |       |             |
+---------+------------------------------------+-------+-------------+
|         | Maintenance Agreement (MA)         |       |             |
|         | อุปกรณ์โครงข่ายโทรศัพท์เคลื่อนที่ CDMA      |       |             |
+---------+------------------------------------+-------+-------------+
|         | จัดทำระบบ CDMA สำหรับโครงการ USO     |       |             |
|         | จำนวน 1 ระบบ                       |       |             |
+---------+------------------------------------+-------+-------------+
| ธนาค    | ซื้อระบบโทรทัศน์วงจรปิด, ติดตั้งคงที่ทรงโดม  | 2550  | 78.66       |
| ารออมสิน |                                    | -2551 |             |
+---------+------------------------------------+-------+-------------+
| การไฟ   | จ้างเหมาออกแบบ จัดหา                 |       |             |
| ฟ้าภูมิภาค | พร้อมติดตั้งอุปกรณ์สื่อสัญญาณ               |       |             |
+---------+------------------------------------+-------+-------------+
|         | จ้างติดตั้งอุปกรณ์ Field Device          | 2550  | 1,115.57    |
|         | Interfaces กล่ม A (ภาคเหนือ)         | -2553 |             |
+---------+------------------------------------+-------+-------------+
|         | จ้างเหมาก่อสร้างอาคารศูนย์ควบ           |       |             |
|         | คุมการจ่ายไฟฟ้าพร้อมติดตั้งระบบศูนย์สั่งจ่ายไฟ |       |             |
|         |                                    |       |             |
|         | ระบบสื่อสาร                          |       |             |
+---------+------------------------------------+-------+-------------+
| มห      | จ้างว                               | 2551  | 33.39       |
| าวิทยาลัย | างระบบเครือข่ายสื่อสารโครงการต้นแบบศูนย์ท | -2551 |             |
| แ       | างไกลเพื่อการศึกษาและพัฒนาเฉลิมพระเกียรติ |       |             |
| ม่ฟ้าหลวง | (WIMAX)                            |       |             |
+---------+------------------------------------+-------+-------------+
| สนง     | จ้างเหมา ออกแบบ                     | 2552  | 934.62      |
| คณะ     | ติดตั้งโครงข่ายสายเคเบิลใยแก้วนำแสง      | -2554 |             |
| กรรมการ | สำหรับโครงการพัฒน                    |       |             |
| อุดมศึกษา | าระบบเครือข่ายสารสนเทศเพื่อพัฒนาการศึกษา |       |             |
+---------+------------------------------------+-------+-------------+
|         | อุปกรณ์และระบบเครือข่ายสารสนเทศ        |       |             |
|         | ตามโครงการพัฒนา                     |       |             |
|         | ระบบเครือข่ายสารสนเทศเพื่อพัฒนาการศึกษา  |       |             |
|         | เพื่อรองรับการศึกษาทั้งระบบ              |       |             |
+---------+------------------------------------+-------+-------------+

  4.1.2 การตลาดและการแข่งขัน

ในปี 2552 สถานการณ์ในประเทศไทยมีความผันผวนค่อนข้างมาก ทั้งจากความขัดแย้งทางการเมือง
ความฝืดเคืองทางเศรษฐกิจ แต่ด้วยแผนกระตุนเศรษฐกิขและโครงการไทยเข้มแข็งของรัฐบาล
ทำให้เกิดการเร่งลงทุนและเร่งใช้จ่ายในภาครัฐ ปรากฎการณ์ดังกล่าวทำให้ตลาด ICT
ในภาพรวมดีขึ้น ส่งผลให้ภาวะการแข่งขันไม่รุนแรงมากนัก
โดยเฉพาะในการประมูลโครงการของผู้ให้บริการโทรคมนาคมภาครัฐ

อย่างไรก็ตามผลจากการแข่งขัน ทำให้อัตรากำไรขั้นต้นในแต่ละโครงการลดลง
แต่จากยอดขายที่สูงขึ้นทำให้บริษัทมีกำไรที่เติบโตขึ้น ทั้งนี้ ปัจจัยสำคัญในการประมูล ได้แก่
ความสามารถในการนำเสนอ Solutions ที่เหมาะสมในราคาที่เหมาะสมและแข่งขันได้
ประกอบกับความน่าเชื่อถือและศักยภาพของพันธมิตรทางธุรกิจ ที่เข้าร่วมประมูลงาน อาทิ
บริษัทผู้ผลิตทั้งในและต่างประเทศ และความสามารถในการบริหารโครงการ
โดยเฉพาะโครงการที่จำเป็นต้องใช้ความรู้และความเชี่ยวชาญด้านเทคนิคที่สูง
หรือโครงการขนาดใหญ่ที่ต้องการประสบการณ์การบริหาร ซึ่งหน่วยงานภาครัฐวิสาหกิจ
หรือบริษัทผู้ให้บริการโทรคมนาคมที่เป็นเจ้าของโครงการในลักษณะดังกล่าว
จะยิ่งให้ความสำคัญกับประวัติการทำงานในอดีตของบริษัทผู้ประมูลงานนั้นๆ ในการนี้
บริษัทเชื่อว่าบริษัทมีข้อได้เปรียบคู่แข่งในด้านความรู้ความชำนาญทางด้านเทคนิค
ความสัมพันธ์อันดีกับบริษัทผู้ผลิต และมีประวัติการทำงานในอดีตที่ดี
โดยเฉพาะในโครงการด้านโครงข่ายสื่อสัญญาณ และ โครงข่ายสื่อสารยุคใหม่
ประกอบกับความสามารถในการเข้าถึงความต้องการของลูกค้าเพื่อสามารถนำเสนอ Solutions
ที่เหมาะสม โดยคู่แข่งสำคัญในกลุ่มธุรกิจ ได้แก่ บมจ. สามารถเทเลคอม บมจ. ล็อกซ์เลย์
และบริษัท ซีเมนส์ (ประเทศไทย) จำกัด

ทั้งนี้ อนาคตของธุรกิจจัดหา ออกแบบ และวางระบบสื่อสารโทรคมนาคม
ของบริษัทขึ้นอยู่กับงบประมาณและแผนการพัฒนาระบบสื่อสารโทรคมนาคมของกลุ่มผู้ให้บริการโทรคมนาคมในประเทศ
และความสามารถในการประมูลงานของบริษัท โดยในงานประมูลแต่ละครั้ง
จะมีบริษัทผู้ประกอบการเข้าร่วมประมาณ 5-10 ราย
ขึ้นอยู่กับประเภทของอุปกรณ์และขนาดของโครงการ

  4.1.3 ช่องทางการจำหน่ายและกลุ่มลูกค้า

ช่องทางการจำหน่ายของธุรกิจจัดหา ออกแบบ และวางระบบสื่อสารโทรคมนาคม แบ่งได้เป็น 1)
การเข้าร่วมประมูลโครงการเพื่อเป็นผู้รับจ้างเหมาติดตั้งอุปกรณ์สื่อสารและโทรคมนาคมของทั้งภาครัฐ
และภาคเอกชน และ 2) การรับงานโดยการ Sub Contract จากผู้ชนะการประมูลงาน
(ซึ่งที่ผ่านมา ได้แก่ การรับงานจากจัสมิน
อินเตอร์เนชั่นแนลในโครงการสัญญาณรถไฟของการรถไฟแห่งประเทศไทย
และการรับงานจากทีเจพีในโครงการงานก่อสร้างท่อร้อยสายเคเบิ้ลโทรศัพท์ของทีโอที)
โดยโครงการหลักของบริษัท ประกอบด้วย โครงการของทริปเปิล ที บรอดแบนด์
โครงการของทีโอที โครงการของกสท และ โครงการของการไฟฟ้าส่วนภูมิภาค.
เป็นต้น
บริษัทมุ่งเน้นที่จะเข้าประมูลงานด้วยบริษัทเองเพื่อความคล่องในการดำเนินงานและการประสานงาน
อีกทั้ง ยังเป็นการเพิ่มประวัติในการประมูลงานของบริษัทอีกด้วย อย่างไรก็ตามในปี 2552
บริษัทได้เข้าร่วมประมูลงานในรูปแบบผู้ค้าร่วมกับพันธมิตรทางธุรกิจในโครงการที่มีขนาดใหญ่และมีความหลากหลายในโครงการ
โดยบริษัทจะเลือกดำเนินการในส่วนที่บริษัทมีความชำนาญ หรือมีโอกาสในการขยายในอนาคต

การเปิดประมูลโครงการ แบ่งออกเป็น 2 ลักษณะ ดังนี้

1.  การจัดหาพิเศษ ได้แก่
    การที่หน่วยงานเจ้าของโครงการส่งจดหมายเชิญผู้ประกอบการเพียงบางบริษัทให้เข้าร่วมประมูล
    โดยหน่วยงานเจ้าของโครงการพิจารณาเลือกบริษัทที่จะเข้าร่วมการประมูลจากความสามารถ
    ประวัติการทำงานในอดีต
    ซึ่งโดยมากจะเป็นโครงการการจัดหาอุปกรณ์สำหรับการซื้อแบบต่อเนื่องจากโครงการเดิม
    โดยเป็นอุปกรณ์ที่บริษัทเคยเสนอราคาให้ในโครงการก่อนๆ มาแล้ว ทั้งนี้
    โอกาสในการเข้าร่วมการประมูลในโครงการลักษณะนี้
    ขึ้นอยู่กับประเภทสินค้าในการประมูลแต่ละครั้งว่าสอดคล้องกับสินค้าที่บริษัทให้บริการอยู่หรือไม่

2.  การเปิดประมูลงานทั่วไป ได้แก่
    การที่หน่วยงานเจ้าของโครงการเปิดประมูลแก่ผู้ประกอบการที่สนใจทั่วไป
    โดยปกติจะมีผู้ประกอบการเข้าร่วมการประมูลประมาณ 5-10 ราย
    ขึ้นอยู่กับประเภทอุปกรณ์และขนาดของโครงการ

ลักษณะหรือขั้นตอนการประมูลงานที่บริษัทเข้าร่วม แบ่งออกเป็น 2 ประเภทใหญ่ๆ ดังนี้

1. โครงการที่มีลักษณะงานที่ซับซ้อน
โดยในขั้นตอนแรกหน่วยงานเจ้าของโครงการจะพิจารณาข้อเสนอทางเทคนิคของผู้เข้าร่วมประมูลแต่ละรายและอาจมีการทดสอบอุปกรณ์ด้วยเพื่อทดสอบความเหมาะสมด้านเทคนิค
จากนั้นจะคัดเลือกเฉพาะผู้ประกอบการที่ผ่านการพิจารณาด้านเทคนิคให้ทำการเสนอราคาต่อไป
หรือพิจารณาราคาของกลุ่มที่ผ่านการพิจารณาด้านเทคนิคเท่านั้นในกรณีที่เสนอทั้งข้อเสนอทางเทคนิคและข้อเสนอทางด้านราคาพร้อมกัน
(ขึ้นกับรายละเอียดขั้นตอนของแต่ละโครงการ) ซึ่งในการเข้าร่วมประมูลโครงการประเภทนี้
บริษัทจะติดต่อกับบริษัทผู้ผลิตเพื่อทดสอบและคัดเลือกสินค้าที่มีคุณสมบัติเหมาะสมกับโครงการที่บริษัทจะเข้าร่วมประมูลมากที่สุด
ทั้งนี้ ผู้ที่เข้าร่วมประมูลที่เสนอราคาต่ำสุด จะเป็นผู้ชนะการประมูลในโครงการนั้นๆ

2. โครงการทั่วไป
หน่วยงานเจ้าของโครงการจะให้มีการเปิดซองราคาและซองด้านเทคนิคในคราวเดียวกัน
จากนั้นจะคัดเลือกผู้เสนอราคาต่ำสุดจากกลุ่มผู้เสนอราคาที่ผ่านการพิจารณาด้านเทคนิค

ที่ผ่านมาโครงการที่บริษัทเข้าร่วมประมูลและชนะการประมูลส่วนใหญ่เป็นโครงการที่มีลักษณะงานที่ซับซ้อน
ต้องการความรู้ ความชำนาญทางด้านเทคนิคเป็นพิเศษ
โดยบริษัทถือเป็นหนึ่งในผู้ประกอบการที่ดำเนินงานในธุรกิจนี้มานาน และมีบุคลากรที่มีความรู้
ความชำนาญด้านเทคนิค
รวมทั้งบริษัทได้รับการสนับสนุนจากบริษัทแม่ซึ่งมีประสบการณ์ในธุรกิจนี้มานานเช่นกัน

ลักษณะลูกค้าและกลุ่มลูกค้าเป้าหมาย

ลูกค้าหลักของบริษัท ได้แก่ ผู้ให้บริการสื่อสารโทรคมนาคม อาทิ ทริปเปิล ที บรอดแบนด์ ทีโอที
กสท. และองค์กรภาครัฐและเอกชนขนาดใหญ่ที่ใช้ระบบสื่อสารและโทรคมนาคมในการดำเนินงาน

รายได้ของธุรกิจจัดหา ออกแบบ และวางระบบสื่อสารโทรคมนาคม ในระยะเวลา 3 ปีที่ผ่านมา
ดังนี้

  ------------------------ ---------- -------- ---------- -------- ---------- --------
  โครงการหลัก               ปี 2550              ปี 2551              ปี 2552     

                           ล้านบาท     %        ล้านบาท     %        ล้านบาท     %

  1. บมจ. ทีทีแอนด์ที          57.41      5.04     0.00       0.00     0.00       0.00

  2. ทีโอที                  144.96     12.74    278.35     22.31    1,589.53   40.87

  3. กสท.                  71.66      6.30     211.40     16.94    336.90     8.66

  4. บจ. ทริปเปิลที บรอดแบนด์  607.45     53.37    367.82     29.48    1,388.75   35.70

  6. การไฟฟ้าภูมิภาค          0.00       0.00     115.86     9.29     263.18     6.77

  7. ธนาคารออมสิน           0.00       0.00     79.10      6.34     11.42      0.29

  5. อื่นๆ                   256.64     22.55    195.15     15.64    299.88     7.71

  รวม                      1,138.12   100.00   1,247.68   100.00   3,889.66   100.00
  ------------------------ ---------- -------- ---------- -------- ---------- --------

ปัจจุบันการเติบโตของการให้บริการบรอดแบนด์อินเตอร์เน็ต ทำให้ ทริปเปิล ที บรอดแบนด์ ทีโอที
และกสท. ต้องเร่งขยายและปรับปรุงโครงข่าย เพื่อให้สามารถรองรับผู้ใช้บริการที่เพิ่มขึ้นอย่างมาก
ซึ่งเป็นผลดีและสร้างโอกาสใหม่ๆ
ให้กับบริษัทในฐานะผู้ประกอบการรับเหมางานโครงการเป็นอย่างมาก

จากที่ลูกค้าหลักและลูกค้าเป้าหมายของธุรกิจจัดหา ออกแบบ
และวางระบบสื่อสารโทรคมนาคมยังคงเป็นกลุ่มผู้ให้บริการโทรคมนาคมในประเทศเป็นส่วนใหญ่
อย่างไรก็ตาม ในปีที่ผ่านมาบริษัทได้ขยายฐานลูกค้าเข้าไปสู่กลุ่มธุรกิจภาครัฐ และ เอกชนอื่นๆ
ที่มีความต้องการระบบสารสนเทศและระบบสื่อสารใหม่ๆ เพิ่มมากขึ้น อาทิ กระทรวงศึกษาธิการ
การท่าเรือแห่งประเทศไทย เป็นต้น

กลยุทธ์การแข่งขัน

บริษัทมุ่งเน้นในการสร้างความสามารถในการแข่งขันในระยะยาว ดังนั้น
บริษัทจึงกำหนดกลยุทธ์ในการแข่งขันและนโยบายในการดำเนินธุรกิจ ดังนี้

1.  ความน่าเชื่อถือ และประวัติการทำงานของบริษัท เนื่องจากธุรกิจออกแบบ
    และวางระบบสื่อสารโทรคมนาคมเป็นงานที่ต้องผ่านขั้นตอนการประมูลงานจากหน่วยงานเจ้าของโครงการเป็นส่วนมาก
    ดังนั้น ชื่อเสียง ความน่าเชื่อถือ และประวัติการทำงานของบริษัทในอดีต
    จึงถือเป็นหนึ่งในปัจจัยสำคัญในการประสบความสำเร็จในการประมูลงาน
    บริษัทมีนโยบายที่จะใช้บุคลากรที่มีความรู้ ความสามารถ ความชำนาญในการทำงาน
    รวมถึงการบริหารจัดการโครงการอย่างมีประสิทธิภาพทั้งในด้านคุณภาพของงานและด้านเวลาในการส่งมอบงานในแต่ละขั้นตอน
    โดยก่อนการประมูลงานแต่ละครั้ง
    ทีมวิศวกรของบริษัทจะศึกษาโครงการอย่างละเอียดเพื่อให้ทราบถึงความต้องการของลูกค้า
    เพื่อให้สามารถกำหนดแผนงานและจัดหาผลิตภัณฑ์ที่เหมาะสม
    โดยพิจารณาจากคุณภาพของผลิตภัณฑ์ มาตรฐาน และความน่าเชื่อถือของบริษัทผู้ผลิตอุปกรณ์นั้นๆ
    นอกจากนี้ บริษัทยังให้ความสำคัญกับบริการหลังการขายแก่ลูกค้าอย่างครบวงจร
    รวมถึงการติดตาม ดูแล และถ่ายทอดความรู้ให้กับลูกค้าอย่างสม่ำเสมอ

2.  การรักษาความสัมพันธ์อันดีกับบริษัทผู้ผลิตหรือผู้จัดจำหน่ายทั้งในและต่างประเทศ
    ถือเป็นปัจจัยสำคัญในการประสบความสำเร็จในการประมูลโครงการต่างๆ
    ที่ผ่านมาบริษัทได้รับการสนับสนุนเป็นอย่างดีจากบริษัทผู้ผลิตหรือผู้จัดจำหน่าย
    ด้านความรู้เกี่ยวกับเทคโนโลยีและผลิตภัณฑ์ใหม่ๆ ที่จะนำออกสู่ตลาด หรือ
    ในด้านการร่วมมือหรือสนับสนุนการประมูลโครงการต่างๆ ของบริษัท หรือ การให้ส่วนลดพิเศษ
    ซึ่งมีผลต่อความสามารถในการกำหนดราคาต้นทุนสินค้าที่สามารถแข่งขันกับผู้ประกอบการรายอื่นได้

3.  บริษัทให้ความสำคัญในการรักษาฐานลูกค้าเดิมของบริษัท
    โดยการสร้างความสัมพันธ์อันดีกับกลุ่มลูกค้าดังกล่าว
    พร้อมทั้งขยายขอบเขตการให้บริการเพิ่มขึ้น ในด้านการบำรุงรักษาระบบ หรือการบริการอื่นๆ
    ที่สร้างมูลค่าเพิ่มให้แก่บริษัท นอกจากนี้
    บริษัทยังมีนโยบายในการขยายฐานลูกค้าเข้าไปสู่กลุ่มธุรกิจภาคเอกชนที่มีความต้องการระบบสารสนเทศและระบบสื่อสาร
    ใหม่ๆ อาทิ สถาบันการเงิน เป็นต้น

4.  บริษัทให้ความสำคัญกับการสรรหาผลิตภัณฑ์ใหม่ๆ
    ที่สอดคล้องกับความต้องการของลูกค้าในระยะยาวหรือสนับสนุนแผนธุรกิจหรือแผนการตลาดของลูกค้าในอนาคต
    เพื่อนำเสนอให้กับลูกค้า รวมถึง
    การจัดการเตรียมบุคลากรภายในบริษัทให้มีความสามารถที่จะรองรับผลิตภัณฑ์หรือระบบดังกล่าว

5.  การสร้างความสัมพันธ์และร่วมมือกับพันธมิตรทางธุรกิจที่มีศักยภาพ
    เข้าร่วมประมูลงานในลักษณะธุรกิจค้าร่วม (Consortium) สำหรับโครงการที่มีขนาดใหญ่
    ซึ่งเป็นการสร้างโอกาสในการสร้างรายได้ให้บริษัทมากยิ่งขึ้น

  4.1.4 การจัดหาผลิตภัณฑ์และให้บริการ

ธุรกิจจัดหา ออกแบบ และวางระบบสื่อสารโทรคมนาคม
จำเป็นต้องอาศัยความชำนาญเฉพาะด้านในระบบ สื่อสารและโทรคมนาคม
ตลอดจนความสามารถในการบริหารโครงการให้สำเร็จตามความต้องการและแผนงานที่ได้กำหนดไว้
ทั้งในด้านคุณภาพและระยะเวลาในการส่งมอบงาน
ภายใต้ต้นทุนโครงการที่เหมาะสมเพื่อสร้างอัตราผลตอบแทนให้แก่บริษัท ดังนั้น
ปัจจัยสำคัญที่กำหนดความสามารถในการให้บริการของบริษัท ได้แก่ บุคลากร
โดยเฉพาะบุคลากรด้านวิศวกร ทั้งระดับผู้จัดการโครงการ (Project Manager)
วิศวกรผู้ควบคุมงาน (Project Engineer) และวิศวกรสนับสนุนด้านเทคนิค (Technical
Support Engineer) ดังนั้น
เพื่อให้บริษัทสามารถจัดการทรัพยากรบุคคลที่มีอยู่ได้อย่างมีประสิทธิภาพ
บริษัทจึงได้จัดแบ่งบุคลากรตามสาขาความรู้ ความสามารถ
และประสบการณ์ทำงานในแต่ละระดับความสามารถ เพื่อรับผิดชอบในงานที่เหมาะสม

ในด้านอุปกรณ์สื่อสารโทรคมนาคม บริษัทได้ศึกษา คัดเลือก
และจัดหาอุปกรณ์สื่อสารโทรคมนาคมที่มีคุณภาพทั้งจากบริษัทผู้ผลิตและผู้จัดจำหน่ายทั้งในและต่างประเทศ
โดยไม่ได้จำกัดเฉพาะบริษัทผู้ผลิตรายใดรายหนึ่งโดยเฉพาะ
โดยบริษัทจะสั่งซื้ออุปกรณ์สื่อสารโทรคมนาคมจากบริษัทผู้ผลิตหรือผู้จัดจำหน่ายที่ผ่านการพิจารณาด้านคุณภาพ
และบริการในเบื้องต้น (Approved List) อย่างไรก็ตาม
ในการสั่งซื้ออุปกรณ์สื่อสารโทรคมนาคมขึ้นอยู่กับลักษณะและขนาดของโครงการที่บริษัทเข้าร่วมการประมูลว่าจะสอดคล้องและเหมาะสมที่จะใช้อุปกรณ์สื่อสารโทรคมนาคมประเภทใดและของบริษัทผู้ผลิตหรือผู้จัดจำหน่ายรายใด
ทั้งในด้านเทคนิคและในด้านราคา นอกจากอุปกรณ์สื่อสารโทรคมนาคมแล้ว
บริษัทยังมีการจัดหาอุปกรณ์ประกอบการติดตั้งจากบริษัทผู้ผลิตในประเทศ
หรือตัวแทนจำหน่ายในประเทศอีกด้วย

ทั้งนี้ ในช่วงระหว่างปี 2550 ถึงปี 2552 มูลค่าและสัดส่วนการจัดซื้ออุปกรณ์สื่อสารโทรคมนาคม
แบ่งตามการสั่งซื้อภายในประเทศและต่างประเทศ แสดงได้ดังนี้

  ------------- ---------- --------- ---------- -------- ---------- ---------
                ปี 2550               ปี 2551              ปี 2552     

                ล้านบาท     %         ล้านบาท     %        ล้านบาท     %

  ในประเทศ      404.03     75.25     975.09     87.62    2,323.88   52.27

  ต่างประเทศ     132.90     24.75     137.78     12.38    2,122.31   47.73

  รวม           536.93     100.00    1,112.87   100.00   4,446.19   100.00
  ------------- ---------- --------- ---------- -------- ---------- ---------

ทั้งนี้
บริษัทมีนโยบายในการซื้อสินค้าอุปกรณ์สื่อสารโทรคมนาคมต่อเมื่อบริษัทแน่ใจว่าบริษัทจะได้งานโครงการแล้วเท่านั้น
ในกรณีของการสั่งซื้ออุปกรณ์สื่อสารโทรคมนาคมในสกุลเงินตราต่างประเทศ
บริษัทมีนโยบายในการป้องกันความเสี่ยงจากอัตราแลกเปลี่ยน แบ่งออกเป็น 2 ลักษณะ ได้แก่ 1)
ในกรณีที่บริษัททำสัญญากับลูกค้าของบริษัทเป็นสกุลเงินบาท
บริษัทจะทำสัญญาซื้อเงินตราต่างประเทศล่วงหน้า (Forward Contract)
ทันทีตามมูลค่าสินค้าหรืออุปกรณ์ที่ต้องสั่งซื้อจากต่างประเทศ และ 2)
ในกรณีที่บริษัททำสัญญากับบริษัทลูกค้าเป็นสกุลเงินต่างประเทศ
บริษัทจะกำหนดอัตราแลกเปลี่ยนในการชำระเงินในลักษณะของ Back to Back กล่าวคือ
กำหนดใช้อัตราแลกเปลี่ยนเดียวกันระหว่าง บริษัทกับบริษัทผู้ผลิต และบริษัทกับบริษัทลูกค้า
เพื่อเป็นการป้องกันความเสี่ยงดังกล่าวข้างต้น

บริษัทสั่งซื้ออุปกรณ์สื่อสารโทรคมนาคมจากบริษัทผู้ผลิตหรือผู้จัดจำหน่ายที่สำคัญของปี 2550 ถึง ปี
2552 ได้แก่ กลุ่ม Huawei และ Alcatel โดยในปี 2550 บริษัทสั่งซื้ออุปกรณ์จาก กลุ่ม Huawei
และ Alcatel ในสัดส่วนร้อยละ 17.54 และร้อยละ 37.01 ตามลำดับ และ ในปี 2551
บริษัทสั่งซื้ออุปกรณ์จาก กลุ่ม Huawei และ Alcatel ในสัดส่วนร้อยละ 32.15 และร้อยละ
42.49 ตามลำดับ ในปี 2552 บริษัทสั่งซื้ออุปกรณ์จาก กลุ่ม Huawei และ Alcatel
ในสัดส่วนร้อยละ 40.31 และร้อยละ 13.38ตามลำดับทั้งนี้
เนื่องจากสินค้าของทั้งสองบริษัทมีความเหมาะสมกับลักษณะและเงื่อนไขการประมูลโครงการในช่วงเวลานั้น
อย่างไรก็ตาม บริษัทไม่มีการผูกขาดหรือพึ่งพิงในการจัดซื้ออุปกรณ์สื่อสารโทรคมนาคมจากบริษัท
ผู้ผลิตรายใดรายหนึ่ง เนื่องจากปัจจัยในการพิจารณาคุณสมบัติ องค์ประกอบ
และความเหมาะสมของผลิตภัณฑ์หรืออุปกรณ์สื่อสารโทรคมนาคมขึ้นอยู่กับรายละเอียดและเงื่อนไขของโครงการแต่ละโครงการ
ตลอดจนนโยบายการตลาดของบริษัทผู้ผลิตในแต่ละช่วงเวลา

  4.1.5 งานที่อยู่ระหว่างดำเนินการ

ณ วันที่ 31 ธันวาคม 2552 บริษัทมีมูลค่าของงานโครงการที่ยังไม่ได้ส่งมอบ 24 โครงการ
รวมทั้งสิ้น 3,148.32 ล้านบาท

  4.2 ธุรกิจโทรศัพท์สาธารณะ (Payphone)

บริษัทเริ่มดำเนินธุรกิจให้เช่าเครื่องโทรศัพท์สาธารณะในปี 2544 โดยเมื่อวันที่ 31 มกราคม 2544
บริษัทลงนาม
ในสัญญาเช่าเครื่องโทรศัพท์สาธารณะในพื้นที่ฝ่ายปฏิบัติการโทรศัพท์สาธารณะนครหลวง
และฝ่ายปฏิบัติการโทรศัพท์ภาคกลางกับองค์การโทรศัพท์แห่งประเทศไทย (ซึ่งต่อมาแปลงสภาพเป็น
“บมจ. ทีโอที” หรือ “ทีโอที”) โดยบริษัทตกลงให้เช่าเครื่องโทรศัพท์สาธารณะแก่ ทีโอที จำนวน
10,000 เครื่อง มีระยะเวลาการเช่าทั้งสิ้น 10 ปีนับจากวันทำสัญญา

ทั้งนี้ ลักษณะการดำเนินธุรกิจของบริษัทอยู่ในรูปแบบการให้เช่าเครื่องโทรศัพท์สาธารณะแก่ ทีโอที
ซึ่งเป็นเจ้าของโครงข่ายโทรศัพท์พื้นฐาน เพื่อให้ ทีโอที
นำเครื่องโทรศัพท์ดังกล่าวไปให้บริการโทรศัพท์สาธารณะแก่ประชาชนทั่วไป โดยบริษัทจะเป็น
ผู้จัดหา ติดตั้งเครื่องโทรศัพท์สาธารณะ ตู้โทรศัพท์สาธารณะและอุปกรณ์อื่นๆ ที่เกี่ยวข้อง
รวมถึงการตรวจสอบ ซ่อมแซมและบำรุงรักษาการทำงานของเครื่องโทรศัพท์สาธารณะ อาทิ
ทำความสะอาดเครื่องโทรศัพท์และตู้โทรศัพท์สาธารณะให้อยู่ในสภาพพร้อมใช้งานอยู่เสมอ
โดยบริษัทจะเป็นผู้รับผิดชอบในค่าใช้จ่ายดูแลรักษาที่เกิดขึ้น ทั้งนี้
เครื่องโทรศัพท์สาธารณะทุกเครื่องจะเชื่อมต่อกับศูนย์ปฏิบัติการระบบ PMS (Payphone
Management System) ซึ่งตั้งอยู่ที่สำนักงานใหญ่ของบริษัท
ซึ่งจะเชื่อมต่อกับศูนย์ประมวลผลและศูนย์ Clearing House ของ ทีโอที
โดยในสัญญาเช่าเครื่องโทรศัพท์สาธารณะลงวันที่ 31 มกราคม 2544 ทีโอที ให้สิทธิบริษัท
ในการติดตั้งเครื่องโทรศัพท์ในเขตกรุงเทพฯ และปริมณฑลจำนวน 5,000 เครื่อง
(ซึ่งประกอบไปด้วยจังหวัดกรุงเทพฯ นนทบุรี ปทุมธานี และสมุทรปราการ)
และในเขตพื้นที่ภาคกลางอีกจำนวน 5,000 เครื่อง

ต่อมาวันที่ 15 มกราคม 2547 บริษัทลงนามในสัญญาเช่าเครื่องโทรศัพท์สาธารณะกับ ทีโอที อีก 2
ฉบับ โดย ทีโอที
ให้สิทธิบริษัทในการติดตั้งเครื่องโทรศัพท์สาธารณะเพิ่มอีกจำนวน 20,000 เครื่อง
แบ่งเป็นการติดตั้งเครื่องโทรศัพท์สาธารณะในเขตกรุงเทพฯ และปริมณฑลจำนวน 10,000 เครื่อง
ในเขตพื้นที่ภาคตะวันออกเฉียงเหนือจำนวน 5,000 เครื่อง (ประกอบด้วยจังหวัดอุดรธานี
หนองบัวลำภู หนองคาย นครพนม สกลนคร เลย มุกดาหาร ขอนแก่น ร้อยเอ็ด มหาสารคาม
กาฬสินธุ์ นครราชสีมา ชัยภูมิ บุรีรัมย์ สุรินทร์ อุบลราชธานี อำนาจเจริญ ศรีสะเกษ และยโสธร)
และในเขตพื้นที่ภาคใต้จำนวน 5,000 เครื่อง (ประกอบด้วยจังหวัดยะลา ปัตตานี นราธิวาส
สงขลา สตูล พัทลุง นครศรีธรรมราช กระบี่ ตรัง ภูเก็ต พังงา สุราษฎร์ธานี ชุมพร และระนอง)
โดยมีระยะเวลาการเช่า 10 ปี สิ้นสุดในปี 2557
เงื่อนไขในสัญญาทุกอย่างเหมือนกับในสัญญาเช่าฉบับที่ 1

เนื่องจาก
ภาพรวมธุรกิจและรายได้จากการให้บริการโทรศัพท์สาธารณะในระยะหลังมีแนวโน้มลดลงตลอดมา
จากปัจจัยพฤติกรรมของลูกค้าที่เปลี่ยนไปใช้โทรศัพท์มือถือ
ซึ่งมีราคาค่าบริการถูกกว่าและสะดวกสบายกว่า เมื่อเดือนพฤศจิกายน 2552
บริษัทได้ทำข้อตกลงต่อท้ายสัญญายกเลิกสัญญาเช่าเครื่องโทรศัพท์สาธารณะกับทีโอที
และตกลงขายเครื่องโทรศัพท์สาธารณะพร้อมอุปกรณ์ที่ติดตั้งไปแล้วให้แก่ทีโอทีเพื่อให้บริการโทรศัพท์สาธารณะต่อไป

  4.2.1 ลักษณะผลิตภัณฑ์และการให้บริการ

บริษัทเป็นผู้จัดหา ติดตั้ง และบำรุงรักษาเครื่องโทรศัพท์สาธารณะแบบ Combined
ซึ่งสามารถใช้งานได้
ทั้งบัตรโทรศัพท์ (Chip Card) และเหรียญ ในการติดตั้งเครื่องโทรศัพท์แต่ละเครื่อง
ภายหลังจากที่บริษัทได้ทำเลในการติดตั้งที่เหมาะสมแล้ว บริษัทจะขอความเห็นชอบจาก ทีโอที
และขออนุมัติเลขหมายและคู่สายโทรศัพท์ โดยทีโอทีจะคิดค่าดำเนินการในอัตรา 4,850
บาทต่อเลขหมาย และเมื่อดำเนินการติดตั้งเครื่องโทรศัพท์สาธารณะแล้วเสร็จพร้อมใช้งาน
บริษัทจะทำหนังสือแจ้งแก่ ทีโอที
เพื่อกำหนดวันที่เริ่มให้บริการและการเช่าเครื่องโทรศัพท์สาธารณะเครื่องดังกล่าว

ในการจัดเก็บเหรียญและตรวจนับเหรียญ บริษัทได้ว่าจ้างบริษัทผู้รับเหมาดำเนินการ
โดยบริษัทผู้รับเหมาจะจัดเก็บเหรียญจากเครื่องโทรศัพท์เป็นประจำทุกวัน
บริษัทจะควบคุมการจัดเก็บและตรวจสอบรายได้ค่าโทรศัพท์ผ่านระบบ PMS
ในเครื่องโทรศัพท์สาธารณะแต่ละเครื่อง
โดยเครื่องโทรศัพท์สาธารณะแต่ละเครื่องจะแจ้งรายละเอียดการใช้บริการและสภาพการใช้งานของเครื่อง
อาทิ จำนวนครั้งที่ใช้งาน ยอดเงินค่าโทรศัพท์ ประเภทการชำระเงินค่าโทรศัพท์
และสภาพการทำงานของเครื่อง เช่น เครื่องขัดข้อง เป็นต้น
โดยเครื่องโทรศัพท์สาธารณะแต่ละเครื่อง จะแจ้งรายละเอียดดังกล่าวมายังศูนย์ปฏิบัติการ ณ
สำนักงานใหญ่ของบริษัทอย่างน้อยวันละ 1 ครั้ง
บริษัทจะทำการตรวจสอบโดยเปรียบเทียบยอดเงินค่าโทรศัพท์จากระบบ PMS
กับยอดเงินที่บริษัทผู้รับเหมาจัดเก็บและนำฝากบัญชีเงินฝากธนาคารของบริษัท
โดยบริษัทผู้รับเหมาจะนำเงินค่าโทรศัพท์ที่เก็บได้เข้าบัญชีเงินฝากธนาคารของบริษัทภายใน 5
วันทำการนับจากวันเก็บเหรียญ

ทั้งนี้ ตามสัญญาที่บริษัททำไว้กับ ทีโอที
บริษัทจะต้องนำเงินค่าโทรศัพท์เข้าบัญชีเงินฝากธนาคารของทีโอทีภายใน 2
วันทำการนับจากวันเก็บเหรียญ
และบริษัทจะต้องนำส่งรายงานสรุปรายละเอียดการโอนเงินและรายได้ค่าโทรศัพท์แก่ทีโอทีเป็นประจำทุกวันทำการแรกของสัปดาห์ถัดไป

ทั้งนี้ หากในกรณียอดเงินที่บริษัทผู้รับเหมานำส่งบริษัทแตกต่างจากยอดเงินค่าโทรศัพท์ที่ในระบบ PMS
บริษัทและผู้รับเหมาจะร่วมกันสอบสวนหาสาเหตุ
หากเป็นความผิดพลาดหรือการฉ้อโกงของบริษัทผู้รับเหมาหรือพนักงาน
บริษัทผู้รับเหมาจะต้องรับผิดชอบนำส่งให้ครบ นอกเหนือจากกรณีดังกล่าวบริษัทจะเป็นผู้รับผิดชอบ
อย่างไรก็ตามที่ผ่านมาบริษัทไม่เคยประสบปัญหาดังกล่าว

สำหรับการชำระค่าโทรศัพท์ผ่านบัตรโทรศัพท์นั้น บริษัทได้ติดตั้งอุปกรณ์ SAM (Security Access
Module)
ในเครื่องโทรศัพท์สาธารณะทุกเครื่อง โดยอุปกรณ์ SAM
เป็นอุปกรณ์อิเล็กทรอนิกส์ที่ทำหน้าที่ตรวจสอบความถูกต้องของบัตรโทรศัพท์
ตรวจสอบยอดเงินที่มีอยู่และหักค่าบริการที่มีการใช้ในแต่ละครั้งของผู้ใช้บริการ
บริษัทจะแจ้งรายละเอียดการใช้บริการของบัตรโทรศัพท์มายังศูนย์ Clearing House ของ ทีโอที
ทุกวัน

สำหรับรายได้ค่าเช่าที่บริษัทได้รับจาก ทีโอที ตามสัญญากำหนดให้อัตราค่าเช่ารายเดือนคงที่ในปีที่ 1
ของการให้บริการ และในปีถัดไป เท่ากับร้อยละ 50
ของรายได้เฉลี่ยต่อเลขหมายที่บริษัทให้เช่าในปีก่อนหน้านั้น
โดยอ้างอิงจากรายได้ค่าโทรศัพท์เฉลี่ยต่อเลขหมายในปีก่อน
ภายหลังหักด้วยภาษีมูลค่าเพิ่มและค่าใช้จ่ายในการใช้โทรศัพท์ไปยังต่างประเทศ ซึ่ง ทีโอที
ต้องจ่ายค่าบริการแก่ กสท. หรือผู้ให้บริการต่างประเทศรายอื่น จึงกล่าวได้ว่า
รายได้ค่าเช่าเครื่องโทรศัพท์สาธารณะที่บริษัทได้รับในแต่ละเดือนในปีปัจจุบันคำนวณจากร้อยละ 50
ของรายได้ค่าโทรศัพท์เฉลี่ยต่อเลขหมายของปีก่อนคูณกับจำนวนเครื่องโทรศัพท์ที่บริษัทเปิดให้บริการในแต่ละเดือน
โดย ค่าเช่าต่อเลขหมายในแต่ละเดือน ทีโอที จะชำระให้บริษัทภายในสิ้นเดือนถัดไป

และเมื่อวันที่ 22 พฤศจิกายน 2550 บริษัทฯ ได้รับใบอนุญาตประกอบกิจการโทรคมนาคมแบบที่1
ประเภทบริการโทรศัพท์สาธารณะจากคณะกรรมการกิจการโทรคมนาคมแห่งชาติ (กทช.)
เพื่อให้บริการโทรศัพท์สาธารณะจำนวนไม่เกิน 10,000
เลขหมายโดยสามารถให้บริการได้ทั่วประเทศและสามารถเช่าใช้โครงข่ายจากผู้ให้บริการโทรคมนาคมทั้งประเภท
Wireline Network และ Wireless Network ได้

  4.2.2 การตลาดและการแข่งขัน

ในปัจจุบันการให้บริการโทรศัพท์สาธารณะมีการแข่งขันสูง
เนื่องจากการเพิ่มขึ้นของจำนวนเครื่องโทรศัพท์สาธารณะของผู้ประกอบการที่มีคู่สายเป็นของตนเอง
3 ราย ได้แก่ ทีโอที บมจ. ทรู คอร์ปอเรชั่น (“ทรู”) (เดิมชื่อ บมจ. เทเลคอมเอเชีย) และ
ทีทีแอนด์ที
จากการเพิ่มขึ้นของผู้ประกอบการที่ให้เช่าเครื่องโทรศัพท์สาธารณะในลักษณะเดียวกับบริษัท
ส่งผลให้เกิดการขาดแคลนคู่สาย การแย่งทำเลที่ตั้งเครื่องโทรศัพท์
และส่งผลให้รายได้เฉลี่ยต่อเครื่องลดน้อยลง ทั้งนี้ ทีโอที จะให้บริการครอบคลุมพื้นที่
ทั่วประเทศ โดย ทีโอที จะดำเนินการติดตั้งและให้บริการโทรศัพท์สาธารณะเองบางส่วน
และเช่าเครื่องโทรศัพท์พร้อมบำรุงรักษาจากบริษัทเอกชนบางส่วน ซึ่งปัจจุบันทีโอที
ทำสัญญาเช่ากับบริษัทเอกชนต่างๆ รวม 6 บริษัท (มีการยกเลิกสัญญาจำนวน 4 บริษัท
(รวมบริษัทด้วย) )ในขณะที่ ทีทีแอนด์ที ให้บริการเฉพาะเขตภูมิภาค และ บมจ. ทรู คอร์ปอเรชั่น
ให้บริการเฉพาะกรุงเทพฯ และปริมณฑล
โดยทั้งสองบริษัทมีนโยบายในการติดตั้งและให้บริการด้วยตนเอง

สำหรับผลกระทบจากการเปลี่ยนพฤติกรรมของผู้บริโภคในการใช้โทรศัพท์มือถือระบบเติมเงินที่เพิ่มมากขึ้น
และมีราคาอัตราค่าโทรศัพท์มือถือที่ถูกลง
ทำให้ผู้ใช้โทรศัพท์สาธารณะใช้จ่ายผ่านโทรศัพท์สาธารณะลดลง
อย่างไรก็ตามการใช้โทรศัพท์สาธารณะยังเป็นทางเลือกที่มีราคาค่าบริการที่ถูกและผู้ใช้บริการสามารถควบคุมค่าใช้จ่ายได้
โดยส่วนมากเป็นกลุ่มที่มีรายได้น้อยถึงปานกลาง เช่น พนักงานโรงงาน ข้าราชการชั้นผู้น้อย
นักเรียน และนักศึกษา เป็นต้น
ทั้งนี้กลุ่มผู้ใช้โทรศัพท์มือถือระบบเติมเงินจะมีข้อจำกัดในเรื่องของจำนวนวันใช้งานและอัตราค่าโทรศัพท์ในนาทีแรก
เมื่อเงินที่เติมในระบบโทรศัพท์เคลื่อนที่หมด ก็นิยมที่จะใช้โทรศัพท์เคลื่อนที่สำหรับการรับสายเข้า
และใช้โทรศัพท์สาธารณะสำหรับการโทรออก โดยเฉพาะการสนทนาช่วงระยะเวลาสั้นๆ

ปัจจุบัน ผู้ประกอบการธุรกิจโทรศัพท์สาธารณะสามารถแบ่งออกเป็น 3 ประเภทและมีจำนวนทั้งสิ้น
10 ราย ได้แก่

1)  ผู้ประกอบการที่มีคู่สายเป็นของตนเอง ได้แก่ ทีโอที ทรู และ ทีทีแอนด์ที โดย ทรู และ
    ทีทีแอนด์ที ดำเนินการติดตั้งและให้บริการด้วยตนเอง ในขณะที่ ทีโอที
    จะติดตั้งและให้บริการด้วยตนเองและทำสัญญาเช่าเครื่องโทรศัพท์กับบริษัทเอกชนควบคู่กันไป

2)  ผู้ประกอบการที่ไม่มีคู่สายเป็นของตนเอง และทำสัญญาให้บริการกับ ทีโอที จำนวน 6 บริษัท

3)  ผู้ประกอบการที่ไม่มีคู่สายเป็นของตนเอง และทำสัญญาให้บริการกับ กสท. จำนวน 1 บริษัท

    3.  ช่องทางการจำหน่ายและกลุ่มลูกค้า

บริษัทมีนโยบายการเลือกทำเลในการติดตั้งเครื่องโทรศัพท์สาธารณะของบริษัทในบริเวณที่มีการสัญจรไปมาของชุมชนหนาแน่น
อาทิ บริเวณจุดเชื่อมต่อการขนส่งมวลชน ศูนย์กลางธุรกิจที่สำคัญ ย่านศูนย์การค้าต่างๆ
เขตชุมชนที่พักอาศัย เป็นต้น โดยบริษัทจะติดตั้งเครื่องโทรศัพท์ทั้งในบริเวณทางเท้าทั่วไป
ภายในอาคาร สถานที่ราชการ หรือ สถานที่เอกชน
ซึ่งในการติดตั้งบริษัทจะต้องได้รับอนุญาตจากเจ้าของสถานที่ ทั้งนี้ บริษัทมีทีมงานในการสำรวจพื้นที่
เพื่อหาทำเลติดตั้งที่เหมาะสมและคาดว่าจะสามารถสร้างรายได้ต่อเครื่องที่สูง
โดยในการติดตั้งแต่ละครั้ง
บริษัทจะต้องได้รับความเห็นชอบในทำเลที่ตั้งและได้รับอนุมัติจัดสรรเลขหมายและคู่สายโทรศัพท์จาก
ทีโอที

ปัจจุบันลูกค้าหลักของธุรกิจโทรศัพท์สาธารณะของบริษัท ได้แก่
ประชาชนในบริเวณจุดเชื่อมต่อการขนส่งมวลชน ย่านศูนย์กลางธุรกิจที่สำคัญ ย่านศูนย์การค้า อาทิ
อนุสาวรีย์ชัยสมรภูมิ เป็นต้น และผู้พักอาศัยในเขตชุมชน อพาร์ทเมนต์ หรือหอพักต่างๆ
บริษัทมีแนวโน้มที่จะขยายฐานลูกค้าไปยังชุมชนย่านโรงงานอุตสาหกรรม
และเขตสถานศึกษาเพิ่มมากขึ้น

กลยุทธ์การแข่งขัน

กลยุทธ์การแข่งขันของบริษัท มีวัตถุประสงค์หลักในการสร้างรายได้รวมสูงสุด แบ่งออกเป็น 2
แนวทาง ได้แก่

1)  การเลือกทำเลที่ตั้งที่มีการสัญจรไปมาของมวลชน
    บริษัทให้ความสำคัญของทีมงานในการสำรวจพื้นที่
    โดยทีมงานดังกล่าวจะเก็บข้อมูลสถิติทั้งในด้านปริมาณคนที่สัญจรไปมาและปริมาณเครื่องโทรศัพท์สาธารณะที่มีการติดตั้งในบริเวณดังกล่าวและในบริเวณใกล้เคียงกันในระยะ
    100 - 200 เมตรโดยรอบ

2)  การพัฒนาคุณภาพการให้บริการผ่านการบำรุงรักษา
    ทั้งนี้บริษัทให้ความสำคัญกับความสะอาดและการบำรุงรักษาเครื่องโทรศัพท์สาธารณะของบริษัทให้พร้อมใช้งานอยู่เสมอ
    โดยบริษัทมีทีมซ่อมบำรุงของตนเองที่มีความรู้ความสามารถในการซ่อมแซมอุปกรณ์ทำให้สามารถซ่อมแซมอุปกรณ์ได้ในเวลาอันรวดเร็วและการลดการพึ่งพาบริษัทผู้ผลิต
    อีกทั้งบริษัททำประกันเครื่องโทรศัพท์สาธารณะของบริษัทคิดเป็นค่าใช้จ่ายเท่ากับร้อยละ 0.8
    ของมูลค่าทุนประกันทั้งหมด
    นอกจากนี้บริษัทได้ว่าจ้างบริษัทผู้รับเหมาในการทำความสะอาดและบำรุงรักษาเครื่องโทรศัพท์สาธารณะของบริษัทอย่างสม่ำเสมอ

  4.2.4 การจัดหาผลิตภัณฑ์และบริการ

ในการพิจารณาเลือกเครื่องโทรศัพท์สาธารณะ บริษัทจะคำนึงถึงคุณภาพ ประสิทธิภาพการใช้งาน
บริการหลังการขาย และราคาเป็นหลัก ปัจจุบัน
บริษัทนำเข้าเครื่องโทรศัพท์สาธารณะจากบริษัทผู้ผลิตต่างประเทศ 2 ราย ได้แก่
เครื่องโทรศัพท์สาธารณะภายใต้เครื่องหมายการค้า “Urmet” หรือ “เออร์เมท”
จากประเทศอิตาลี เพื่อใช้ในการติดตั้งในเขตพื้นที่ภาคกลาง และในพื้นที่กรุงเทพฯ และปริมณฑล
และบริษัทยังได้นำเข้าเครื่องโทรศัพท์สาธารณะภายใต้เครื่องหมายการค้า “Guanri” หรือ
“ก้วนรึ” จากประเทศจีน
เพื่อใช้ในการติดตั้งในเขตพื้นที่ภาคตะวันออกเฉียงเหนือและในเขตพื้นที่ภาคใต้
โดยบริษัทจะสั่งซื้อเครื่องโทรศัพท์สาธารณะเป็นงวดๆ ขึ้นกับแผนงานในการติดตั้ง
สำหรับตู้โทรศัพท์สาธารณะ บริษัทจะสั่งซื้อจากบริษัทผู้ผลิตในประเทศ หรือ
บริษัทตัวแทนจำหน่ายในประเทศ จำนวน 2 ถึง 4 ราย

ในด้านการทำความสะอาดและบำรุงรักษาเครื่องโทรศัพท์สาธารณะและตู้โทรศัพท์ให้อยู่ในสภาพที่ใช้งานได้อยู่เสมอ
บริษัทว่าจ้างบริษัทภายนอกเป็นผู้รับเหมาในการทำความสะอาดและบำรุงรักษา
รวมถึงการจัดเก็บเหรียญค่าโทรศัพท์จากเครื่องโทรศัพท์ในเขตพื้นที่ให้บริการในพื้นที่กรุงเทพฯ
และปริมณฑล ในเขตพื้นที่ภาคกลาง ในเขตพื้นที่ภาคใต้ และ ในเขตพื้นที่ภาคตะวันออกเฉียงเหนือ
ทั้งนี้ ในการพิจารณาเลือกบริษัทผู้รับเหมา บริษัทจะคำนึงถึงความน่าเชื่อถือ ประสิทธิภาพ
และความรับผิดชอบในการปฏิบัติงานของบริษัทผู้รับเหมาเป็นสำคัญ

สัดส่วนการสั่งซื้อเครื่องโทรศัพท์สาธารณะในปี 2549 ถึง 2552 สามารถแสดงได้ดังนี้

(หน่วย : ล้านบาท)

  -------------------------------------------- -------------- -------- ------- -------- ----------- ------
  บริษัทผู้ผลิต                                     สัดส่วนการสั่งซื้อ                                         

                                               ปี 2549         %        ปี 2550  %        ปี 2551-2552 %

  1. บริษัท เออร์เมท (ประเทศไทย) จำกัด             52.95          94.59    61.71   98.77    0.00        0.00
  บริษัทผู้นำเข้าเครื่องโทรศัพท์สาธารณะเครื่องหมายการค้า                                                        
  “Urmet” หรือ “เออร์เมท” จากประเทศอิตาลี                                                               

  2. บริษัท ไดสตาร์ จำกัด                          -              -        0.14    0.22     0.00        0.00
  บริษัทผู้นำเข้าเครื่องโทรศัพท์สาธารณะเครื่องหมายการค้า                                                        
  “Guanri” หรือ “ก้วนรึ” จากประเทศจีน                                                                   

  3. บริษัทผู้จำหน่ายตู้โทรศัพท์ จำนวน 2 ถึง 4 ราย       2.22           3.96     -       -        0.00        0.00

  4. อุปกรณ์ SAM                                 -              -        -       -        -           -

  5. ค่าดำเนินการเลขหมายโทรศัพท์สาธารณะ            0.81           1.45     0.63    1.01     0.00        0.00

  รวม                                          55.98          100.00   62.48   100.00   0.00        0.00
  -------------------------------------------- -------------- -------- ------- -------- ----------- ------

4.2.5 งานที่มีการติดตั้งถึงวันที่ 16 พฤศจิกายน 2552 ( ในวันที่ 16 พฤศจิกายน 2552
บริษัทได้มีการทำข้อตกลงต่อท้ายสัญญาเช่าเครื่องโทรศัพท์สาธารณะ โดยองค์การโทรศัพท์ และ
บริษัทมีความประสงค์ที่จะยกเลิกสัญญาให้เช่าเครื่องโทรศัพท์สาธารณะ และ
มีความประสงค์ที่จะซื้อขายเครื่องโทรศัพท์สาธารณะรวมถึงอุปกรณ์ที่เกี่ยวเนื่องทุกชนิด )

ณ วันที่ 16 พฤศจิกายน 2552 บริษัทได้ติดตั้งโทรศัพท์สาธารณะแก่ ทีโอที ทั้งสิ้น 11,944 เครื่อง
ยังคงเหลืองานที่ยังไม่ได้ส่งมอบอีกจำนวน 18,056 เครื่อง เป็นมูลค่าโดยประมาณ 735.83
ล้านบาท โดยแบ่งเป็น

+----------------------+--------------+--------------+----------------+
|                      | สัญญาฉบับที่ 1   | สัญญาฉบับที่ 2   | สัญญาฉบับที่ 3     |
|                      |              |              |                |
|                      | (ภาคกลา      | (ภาคตะว      | (ภาคใต้         |
|                      | งและนครหลวง) | ันออกเฉียงเหนือ | และนครหลวง)    |
|                      |              | และนครหลวง)  |                |
+----------------------+--------------+--------------+----------------+
| จำนวนเคร             | 8,641        | 1,860        | 1,443          |
| ื่องโทรศัพท์สาธารณะที่ติดตั้ง |              |              |                |
+----------------------+--------------+--------------+----------------+
| จำนวนเครื่องโทร        | 1,359        | 8,140        | 8,557          |
| ศัพท์สาธารณะที่ยังไม่ส่งมอบ |              |              |                |
+----------------------+--------------+--------------+----------------+
| มูลค่างานที่ยังไม่ส่งมอบ    | 67.95        | 325.60       | 342.28         |
| (ล้านบาท)             |              |              |                |
+----------------------+--------------+--------------+----------------+

หมายเหตุ - ปัจจุบัน บริษัทได้ยกเลิกสัญญาเช่ากับ ทีโอที แล้ว ดังนั้นงานที่ยังไม่ได้ส่งมอบดังกล่าว
จึงไม่ต้องเป็นภาระผูกพันของบริษัท อีกต่อไป

  4.3 ธุรกิจอุปกรณ์เครื่องมือวัด (Test Equipment)

บริษัทเป็นตัวแทนจำหน่ายเครื่องมือวัดอุปกรณ์อิเล็กทรอนิกส์โทรคมนาคม (Test Equipment)
ภายใต้เครื่องหมายการค้า Anritsu
ซึ่งเป็นบริษัทผู้ผลิตอุปกรณ์เครื่องมือวัดรายใหญ่ของประเทศญี่ปุ่นและเป็นผู้ผลิตชั้นนำของโลก ทั้งนี้
เมื่อเดือนสิงหาคม 2548 บริษัท Anritsu ได้เข้าซื้อหุ้นทั้งหมดของบริษัท NetTest
ซึ่งเป็นผู้ผลิตอุปกรณ์เครื่องวัดชั้นนำระดับโลก ประเทศเดนมาร์ก
ซึ่งผลิตเครื่องมือวัดประเภทตรวจสอบคุณภาพของโครงข่าย
ทำให้ผู้ให้บริการโครงข่ายสามารถทราบถึงประสิทธิภาพและคุณภาพของโครงข่ายตนเอง
ซึ่งส่งผลให้บริษัทมีอุปกรณ์เครื่องมือวัดหลากหลายประเภทเพื่อจำหน่ายมากยิ่งขึ้น

  4.3.1 ลักษณะผลิตภัณฑ์

ได้แก่
อุปกรณ์เครื่องมือวัดที่ใช้ในการตรวจสอบและบำรุงรักษาอุปกรณ์อิเล็กทรอนิกส์โทรคมนาคมในด้านต่างๆ
เช่น เครื่องมือวิเคราะห์ระบบเสาอากาศระบบโทรศัพท์เคลื่อนที่,
เครื่องมือทดสอบประสิทธิภาพของการรับ-ส่งสัญญาณในโทรศัพท์มือถือ
เครื่องมือตรวจสอบคุณภาพของระบบโครงข่ายใยแก้วนำแสง (Fiber Optic)
และเครื่องมือทดสอบอุปกรณ์ในระบบ SDH, DWDM และ IP Network เป็นต้น
ทั้งนี้อุปกรณ์เครื่องมือวัดที่บริษัทเป็นผู้จัดจำหน่ายสามารถจำแนกตามระบบการสื่อสารเป็น 4
ประเภทหลัก ดังนี้

1.  เครื่องมือวัดสำหรับระบบสื่อสารไร้สายและโทรศัพท์เคลื่อนที่

2.  เครื่องมือวัดสำหรับระบบโครงข่ายเคเบิ้ลใยแก้วนำแสง

3.  เครื่องมือวัดสำหรับโครงข่ายสื่อสารระบบดิจิตอล

4.  อุปกรณ์อื่นๆ เช่น อุปกรณ์ RF Component และอุปกรณ์ Optical Device

ยอดขายของบริษัทในแต่ละสายผลิตภัณฑ์ในปี 2550 ถึง 2552 มีดังนี้

+---------------------------------------------+--------+-------+-------+
| ผลิตภัณฑ์                                      | ยอดขาย |       |       |
|                                             | (ล     |       |       |
|                                             | ้านบาท) |       |       |
+---------------------------------------------+--------+-------+-------+
|                                             | ปี 2550 | ปี     | ปี     |
|                                             |        | 2551  | 2552  |
+---------------------------------------------+--------+-------+-------+
|   เครื่องมือวัดใช้สำหรับ                          |        |       |       |
|   ระบบสื่อสารไร้สายและโทรศัพท์เคลื่อนที่             |  20.16 | 21.54 | 19.80 |
+---------------------------------------------+--------+-------+-------+
|   เครื่องมือวัดสำหรับระบบโครงข่ายใยแก้วนำแสง       |   2.69 |       |       |
|                                             |        |  5.97 | 42.65 |
+---------------------------------------------+--------+-------+-------+
|   เครื่องมือวัดสำหรับโครงข่ายสื่อสารระบบดิจิตอล       |        |       |       |
|                                             |  43.39 |  3.20 |  4.76 |
+---------------------------------------------+--------+-------+-------+
| เครื่องมือวัดสำหรับสัญญาณคลื่นวิทยุ                   |   5.8  |       |       |
|                                             |        |  0.00 |  8.13 |
+---------------------------------------------+--------+-------+-------+
|   อุปกรณ์อื่นๆ                                  |   3.25 |       |       |
|                                             |        |  1.23 |  3.69 |
+---------------------------------------------+--------+-------+-------+
| รวม                                         |        |       |       |
|                                             |  75.29 | 31.94 | 79.03 |
+---------------------------------------------+--------+-------+-------+

จากตารางข้างต้น พบว่ายอดขายเครื่องมือวัดอุปกรณ์อิเล็กทรอนิกส์โทรคมนาคมของบริษัทในปี 2552
เพิ่มขึ้นจาก 2 ปีที่ผ่านมา เนื่องจากอุปกรณ์ของ Anritsu
ได้รับความเชื่อมั่นและเป็นที่พึงพอใจของลูกค้า
รวมถึงบริษัทได้ขยายช่องทางการตลาดออกไปเชิงกว้างมากขึ้น โดยบริษัทมีพันธมิตรในการขายเพิ่ม
เพื่อครอบคลุมลูกค้าทั้งด้าน Telecom Operator รวมไปถึงโรงงานอุตสาหกรรมและด้านการศึกษา
อันจะเป็นช่องทางในการขยายตลาดได้มากขึ้นในปีต่อไป โดยในปี 2553
บริษัทมีแผนที่จะเน้นการขายเครื่องมือวัดอุปกรณ์อิเล็กทรอนิกส์โทรคมนาคมควบคู่ไปในธุรกิจจัดหา
ออกแบบ และ วางระบบสื่อสารโทรคมนาคม (Telecom System Integration)
เนื่องจากธุรกิจเครื่องมือวัดอุปกรณ์อิเล็กทรอนิกส์โทรคมนาคมของบริษัทถือเป็นธุรกิจที่มีส่วนสนับสนุนในการประมูลงานของธุรกิจจัดหา
ออกแบบ และวางระบบสื่อสารโทรคมนาคม
โดยทำให้บริษัทสามารถนำเสนอระบบสื่อสารโทรคมนาคมพร้อมทั้งเครื่องมือวัดที่จำเป็นได้ครบถ้วนตามความต้องการของลูกค้า
พร้อมกันนี้ยังจะขยายการตลาดออกไปในมุมกว้างมากยิ่งขึ้น
โดยตลาดที่จะเพิ่มเข้ามาก็จะมีในส่วนของลูกค้าทหาร มหาวิทยาลัย สถาบันการศึกษาต่างๆ และ
โรงงานอุตสาหกรรมที่เกี่ยวเนื่องกับอุปกรณ์อิเล็กทรอนิกส์โทรคมนาคม

  4.3.2 การตลาดและการแข่งขัน

ในปัจจุบันระบบสื่อสารโทรคมนาคมแบ่งออกเป็น 2 ระบบหลัก ได้แก่ ระบบสื่อสารไร้สาย (เช่น
ระบบโทรศัพท์เคลื่อนที่ ระบบสื่อสารทางด้านดาวเทียม และระบบสื่อสารผ่านคลื่นวิทยุไมโครเวฟ)
และระบบสื่อสารผ่านเส้นใยแก้วนำแสง
การสื่อสารแต่ละระบบมีพัฒนาการอย่างต่อเนื่องตามปริมาณความต้องการที่เพิ่มมากขึ้นทั้งทางการสื่อสารทางเสียง
ภาพ และข้อมูล ดังนั้น
เครื่องมือวัดอุปกรณ์สื่อสารโทรคมนาคมจึงมีความจำเป็นตั้งแต่กระบวนการวิจัยและพัฒนา
การออกแบบ การติดตั้ง ตลอดจนการตรวจสอบคุณภาพ และการซ่อมแซม บำรุงรักษาระบบ
ประกอบกับภาวะการแข่งขันของบริษัทผู้ให้บริการด้านสื่อสารโทรคมนาคมในปัจจุบันที่เพิ่มสูงขึ้น
มีเทคโนโลยีใหม่ๆเกิดขึ้นมา จำเป็นต้องมีการลงทุนเพิ่มมากขึ้น
รวมไปถึงต้องจัดหาอุปกรณ์เครื่องมือที่ทันสมัยให้พร้อมสำหรับการดำเนินกิจการ
เพื่อรักษาคุณภาพของระบบการให้บริการ ดังนั้น
จึงมีความจำเป็นที่บริษัทผู้ให้บริการต่างให้ความสำคัญในการลงทุนด้านอุปกรณ์เครื่องมือวัด
และจากการที่ระบบสื่อสารโทรคมนาคมมีพัฒนาการอย่างต่อเนื่อง มีการนำเสนอการให้บริการใหม่ๆ
ออกสู่ตลาดอย่างสม่ำเสมอ ทำให้บริษัทผู้ให้บริการมีความจำเป็นต้องใช้เครื่องมือวัดรุ่นใหม่ๆ
ที่พัฒนาขึ้นมาเพื่อใช้กับระบบสื่อสารดังกล่าว ดังนั้น
คาดว่าแนวโน้มตลาดเครื่องมือวัดยังคงมีศักยภาพและเติบโตตามธุรกิจสื่อสารและโทรคมนาคมต่อไปในอนาคต

ตลาดเครื่องมือวัดอุปกรณ์สื่อสารโทรคมนาคมในประเทศเป็นตลาดที่มีกลุ่มลูกค้าเฉพาะและมีการแข่งขันกันสูง
สินค้าของผู้ผลิตแต่ละรายจะมีจุดแข็งและจุดอ่อนที่แตกต่างกันไปทั้งด้านการใช้งานและด้านราคา
ทำให้สินค้าแต่ละประเภทมีกลุ่มลูกค้าเป็นของตนเอง
ซึ่งจะมากหรือน้อยขึ้นอยู่กับศักยภาพของสินค้าและปัจจัยด้านการตลาด เช่น ความน่าเชื่อถือต่อสินค้า
ปัจจัยด้านราคา ช่องทางการจัดจำหน่าย หรือความสามารถของทีมวิศวกรฝ่ายขาย
และการส่งเสริมการขาย เป็นต้น

ปัจจุบัน บริษัทผู้จัดจำหน่ายเครื่องมือวัดในประเทศไทย มีประมาณ 8 - 10 ราย
โดยแต่ละรายเป็นตัวแทนจำหน่ายผลิตภัณฑ์อุปกรณ์เครื่องมือวัดของบริษัทผู้ผลิตจากต่างประเทศ
โดยบริษัทผู้ผลิตที่มีสินค้าที่มีลักษณะผลิตภัณฑ์ใกล้เคียงกับบริษัทผู้ผลิต Anritsu
ที่บริษัทเป็นตัวแทนจำหน่าย ได้แก่ บริษัทผู้ผลิตสินค้าภายใต้เครื่องหมายการค้า “Agilent”
จากประเทศสหรัฐอเมริกา (ซึ่งมีสาขาในประเทศไทย) บริษัทผู้ผลิตสินค้าภายใต้เครื่องหมายการค้า
“EXFO” จากประเทศแคนาดา บริษัทผู้ผลิตสินค้าภายใต้เครื่องหมายการค้า “Rohde&Schwarz”
จากประเทศเยอรมันนีและบริษัทผู้ผลิตสินค้าภายใต้เครื่องหมายการค้า “JDSU”
จากประเทศฝรั่งเศส (ซึ่งมีตัวแทนจำหน่ายสินค้าในประเทศไทย) นอกจากนี้
ยังมีบริษัทผู้ผลิตสินค้าที่มีลักษณะผลิตภัณฑ์เพียงบางประเภทที่ใกล้เคียงกับบริษัทผู้ผลิต Anritsu ได้แก่
บริษัทผู้ผลิตภายใต้เครื่องหมายการค้า “Yokogawa” จากประเทศญี่ปุ่น
บริษัทผู้ผลิตภายใต้เครื่องหมายการค้า “Tektronic” จากประเทศสหรัฐอเมริกา
และบริษัทผู้ผลิตภายใต้เครื่องหมายการค้า “Advantest” จากประเทศญี่ปุ่น เป็นต้น

  4.3.3 ช่องทางการจำหน่ายและกลุ่มลูกค้า

ช่องทางหลักในการจำหน่ายสินค้าและให้บริการของบริษัท ได้แก่
การจำหน่ายสินค้าตรงให้แก่กลุ่มลูกค้าที่ใช้เครื่องมือวัดอุปกรณ์สื่อสารโทรคมนาคม
ซึ่งเป็นสินค้าที่มีเทคโนโลยีสูงและมีการเปลี่ยนแปลงที่รวดเร็ว ดังนั้น
ในการทำการตลาดจำเป็นต้องใช้ผู้ที่มีความรู้ความชำนาญเฉพาะสาขา
เพื่อที่จะสามารถนำเสนอผลิตภัณฑ์ที่เหมาะสมกับความต้องการที่แตกต่างกันของลูกค้าแต่ละราย
อีกทั้งยังต้องคำนึงถึงประสิทธิภาพในการทำงานของผลิตภัณฑ์นั้นๆ
ร่วมกับระบบหรือโครงข่ายการให้บริการที่มีอยู่

ทีมวิศวกรฝ่ายขายของบริษัทจะติดต่อกับลูกค้าโดยตรง เพื่อรับทราบและศึกษาความต้องการของลูกค้า
แต่ละราย
จากนั้นทีมวิศวกรฝ่ายขายจะศึกษาและเปรียบเทียบผลิตภัณฑ์ของบริษัทเพื่อนำเสนอทางเลือกของสินค้าที่ดีและเหมาะสมให้ลูกค้าของบริษัท
อีกทั้งบริษัทยังมีช่องทางการจำหน่ายผ่านบริษัทผู้รับเหมา
โดยบริษัทผู้รับเหมาจะแจ้งความจำนงว่าต้องการผลิตภัณฑ์ประเภทใดและให้บริษัททำการเสนอราคาและรายละเอียดของผลิตภัณฑ์แก่ลูกค้าโดยตรง
นอกจากนี้บริษัทยังได้เข้าร่วมโครงการประมูลของภาครัฐและหน่วยงานราชการ
รวมทั้งการเสนอผลิตภัณฑ์ร่วมกับการประมูลงานธุรกิจออกแบบและวางระบบสื่อสารโทรคมนาคม
(Telecom System Integration)

บริษัทมีนโยบายที่จะขยายฐานลูกค้าออกไปสู่ภาคอุตสาหกรรม สถาบันการศึกษา และทหารมากยิ่งขึ้น
อีกทั้งยังมีนโยบายที่จะขยายฐานลูกค้า โดยผ่านทางพันธมิตรทางการค้าและขายตรง

ลักษณะลูกค้าและกลุ่มลูกค้าเป้าหมาย

กลุ่มลูกค้าหลักของบริษัทที่มีการสั่งซื้อต่อเนื่อง ได้แก่ กลุ่มผู้ดำเนินธุรกิจด้านสื่อสารโทรคมนาคม
ซึ่งจำเป็นต้องใช้อุปกรณ์เครื่องมือวัดเพื่อใช้ในการติดตั้งและซ่อมบำรุงโครงข่ายสื่อสารต่างๆ
(คิดเป็นสัดส่วนรายได้กว่าร้อยละ 90 ของรายได้จากธุรกิจอุปกรณ์เครื่องมือวัดของบริษัท) อาทิ
บริษัทเอกชนที่ได้รับสัมปทานในการประกอบธุรกิจโทรคมนาคม
บริษัทเอกชนที่เข้าไปร่วมประมูลโครงการต่างๆ ของภาครัฐและภาคเอกชน บริษัทผู้รับเหมา เป็นต้น
นอกจากกลุ่มลูกค้าหลักดังกล่าว
บริษัทมีแผนการที่จะขยายฐานลูกค้าไปยังบริษัทเอกชนในภาคอุตสาหกรรม สถาบันการศึกษา
และทหาร ที่มีความต้องการอุปกรณ์เครื่องมือวัดทางอิเล็กทรอนิกส์โทรคมนาคม

ปัจจุบัน บริษัทมีจำนวนลูกค้า ซึ่งสามารถแบ่งประเภทตามธุรกิจหลักของลูกค้า ได้แก่

1.  บริษัทผู้ให้บริการโทรคมนาคม ทั้งภาครัฐและเอกชน เช่น บมจ. ทีโอที, บมจ. กสท
    โทรคมนาคม, บริษัท แอดวานซ์ อินโฟ เซอร์วิส จำกัด (มหาชน), บมจ. โทเทิ่ล แอ็คเซ็ส
    คอมมูวนิเคชั่น และ บริษัท ทรู มูฟ จำกัด เป็นต้น

2.  บริษัทผู้เข้าการประมูลงานโครงการต่างๆ ของภาครัฐและภาคเอกชน เช่น บริษัท อัลคาเทล
    (ประเทศไทย) จำกัด บริษัท ล็อกซเล่ย์ จำกัด (มหาชน) และบริษัท สามารถเทลคอม จำกัด
    เป็นต้น

3.  โรงงานอุตสาหกรรมที่มีความจำเป็นต้องใช้เครื่องมือวัด เช่น ผู้ผลิตสายไฟเบอร์ออปติคส์
    หรือผู้ผลิตชิ้นส่วนอุปกรณ์โทรศัพท์มือถือ หรือ อิเล็กทรอนิกส์ที่ใช้เทคโนโลยีชั้นสูงบางประเภท
    เป็นต้น เช่น บริษัท สยามไฟเบอร์ อ๊อพติคส์ จำกัด และ บริษัท โซนีไทย จำกัด เป็นต้น

4.  สถาบันการศึกษาและห้องปฏิบัติการต่างๆ เพื่อใช้ในการเรียนการสอนและวิจัยพัฒนา เช่น
    มหาวิทยาลัยเทคโนโลยีราชมงคล และมหาวิทยาลัยเทคโนโลยีพระจอมเกล้า เป็นต้น

5.  บริษัทผู้รับเหมาและบริษัทผู้รับเหมาช่วง
    ในการติดตั้งงานโครงการสื่อสารและโทรคมนาคมต่างๆ เช่น บริษัท ยูไนเต็ด เทเลคอม
    เซลล์แอนด์ เซอร์วิสเซส จำกัด และ บริษัท เนสิค (ประเทศไทย) จำกัด เป็นต้น

6.  บริษัทหรือหน่วยงานภาครัฐ อื่นๆ ที่มีความจำเป็นต้องใช้เครื่องมือวัด เช่น การไฟฟ้าภูมิภาค
    บริษัทวิทยุการบินแห่งประเทศไทย จำกัด และกรมสื่อสารทหารต่างๆ เป็นต้น

กลยุทธ์การแข่งขัน

กลยุทธ์การแข่งขันที่สำคัญ คือ ความน่าเชื่อถือ ชื่อเสียงและคุณสมบัติของผลิตภัณฑ์ โดยบริษัท
Anritsu ถือเป็นหนึ่งในผู้นำด้านอุปกรณ์เครื่องมือวัดที่มีคุณภาพสูง มีสายผลิตภัณฑ์ให้เลือกมาก
ใช้งานง่าย แข็งแรง ทนทาน ราคาเหมาะสม และมีการให้บริการหลังการขายที่ดี
รวมถึงการจัดส่งสินค้าและการให้บริการได้อย่างรวดเร็วและตรงเวลา

สำหรับกลยุทธ์ด้านราคา บริษัทไม่มีนโยบายในการใช้กลยุทธ์การตัดราคา
หากแต่มีนโยบายในการเสนอราคาที่สมเหตุสมผลและมีโอกาสในการแข่งขัน หรือ Competitive
Price
โดยบริษัทมุ่งเน้นในการนำเสนอข้อมูลและรายละเอียดของสินค้าที่เหมาะสมและตรงกับความต้องการของลูกค้าโดยใช้ทีมวิศวกรฝ่ายขายที่มีความรู้ในตัวสินค้าของบริษัท
และให้ความสำคัญในการให้ บริการหลังการขาย (After Sale Service) ที่สะดวก
และรวดเร็วแก่ลูกค้า
รวมถึงการให้ข้อมูลข่าวสารและรายละเอียดของผลิตภัณฑ์แก่กลุ่มลูกค้าและลูกค้าเป้าหมายของบริษัทอย่างสม่ำเสมอ
นอกจากนี้ บริษัทมีนโยบายการสร้างความสัมพันธ์อันดีกับลูกค้าอย่างต่อเนื่อง (Customer
Relationship Management) เพื่อให้ลูกค้าใช้บริการกับบริษัทในระยะยาว

  4.3.4 การจัดหาผลิตภัณฑ์

บริษัทเป็นตัวแทนจำหน่ายเครื่องมือวัดอุปกรณ์อิเล็กทรอนิกส์โทรคมนาคม (Test Equipment)
ของบริษัท Anritsu
ซึ่งเป็นผู้ผลิตอุปกรณ์เครื่องมือวัดรายใหญ่ของประเทศญี่ปุ่นและเป็นบริษัทผู้ผลิตชั้นนำของโลก
บริษัทนำเข้าอุปกรณ์เครื่องมือวัดของบริษัท Anritsu
โดยไม่มีนโยบายสำรองสินค้าเพื่อรอการจำหน่าย
หากแต่บริษัทจะสั่งซื้อเมื่อได้รับคำสั่งซื้อจากลูกค้าแล้ว ระยะเวลาในการส่งสินค้าประมาณ 1 - 3
เดือน ขึ้นอยู่กับแผนการผลิตของบริษัท Anritsu ในช่วงเวลานั้นๆ
พร้อมกันนี้บริษัทได้นำเข้าอุปกรณ์เครื่องมือวัดเพื่อให้เช่าและสินค้ามือสองจากต่างประเทศสำหรับลูกค้าที่มีค่าใช้จ่ายจำกัด
เพื่อครอบคลุมความต้องการของลูกค้าในกลุ่มนี้

  4.3.5 โครงการในอนาคต

หน่วยธุรกิจอุปกรณ์เครื่องมือวัด
มีแผนที่จะผลักดันให้การซื้อเครื่องมือทดสอบเป็นส่วนหนึ่งของการประมูลโครงการ
และขยายการตลาดออกไปสู่โรงงานอุตสาหกรรมและการศึกษา รวมถึงสร้างพันธมิตรทางการค้า
เพื่อเพิ่มโอกาสในการขายมากขึ้น

  4.4 ธุรกิจจัดหา ออกแบบ และวางระบบคอมพิวเตอร์ (Computer System Integration)

ธุรกิจจัดหา ออกแบบ
และวางระบบคอมพิวเตอร์เป็นการให้บริการด้านการออกแบบและวางระบบคอมพิวเตอร์
รวมถึงการพัฒนาซอฟต์แวร์ระบบงาน (Application Software)
การให้บริการด้านบำรุงรักษาและจัดจำหน่ายอุปกรณ์คอมพิวเตอร์และอุปกรณ์ต่อพ่วงที่เกี่ยวข้อง ทั้งนี้
สยามเทลเทคจะติดต่อและรับงานจากลูกค้าโดยตรง
ทั้งในลักษณะการร่วมประมูลโครงการของหน่วยงานรัฐวิสาหกิจ หน่วยงานราชการ และบริษัทเอกชน
และ การนำเสนอสินค้า หรือ Solution ใหม่แก่ลูกค้าเป้าหมายโดยตรง

ทั้งนี้ ในการให้บริการวางระบบคอมพิวเตอร์นั้น สยามเทลเทคจะนำเอาซอฟต์แวร์ระบบงาน
(Application Software) ที่ได้มีการพัฒนาแล้วจากบริษัทผู้ผลิตต่างๆ
มาใช้เป็นส่วนประกอบในการวางระบบคอมพิวเตอร์ของลูกค้า เนื่องจากซอฟต์แวร์ระบบงาน
(Application Software) ส่วนใหญ่เป็นการออกแบบที่มุ่งให้ใช้งานได้กับกลุ่มลูกค้าทั่วไป
จึงต้องมีการปรับปรุง ดัดแปลง และพัฒนาโปรแกรมเพิ่มเติม
เพื่อให้สามารถตอบสนองความต้องการเฉพาะของลูกค้าในแต่ละองค์กร
หรือในแต่ละหน่วยงานภายในองค์กร ซึ่งอาจมีความต้องการในการใช้งานที่แตกต่างกันไป
ทำให้ซอฟต์แวร์ระบบงาน (Application Software) เพียงซอฟต์แวร์เดียว
หรือของบริษัทผู้ผลิตรายเดียวอาจไม่สามารถตอบสนองความต้องการได้ทั้งระบบงานหรือของทุกหน่วยงาน
ดังนั้น
หน่วยงานราชการหรือบริษัทเอกชนขนาดใหญ่ที่มีความต้องการการใช้งานคอมพิวเตอร์ที่ซับซ้อนจำเป็นต้องจัดให้มีการประมูลงานเพื่อว่าจ้างบริษัทผู้เชี่ยวชาญภายนอกในการบูรณาการระบบคอมพิวเตอร์
โดยไม่ได้ใช้วิธีการสั่งซื้อซอฟต์แวร์ระบบงาน (Application Software)
โดยตรงจากบริษัทผู้ผลิตรายใดรายหนึ่ง
จึงถือว่าเป็นช่องทางและข้อได้เปรียบในการดำเนินธุรกิจของสยามเทลเทค
ที่สามารถให้บริการในส่วนนี้ได้

  4.4.1 ลักษณะผลิตภัณฑ์หรือบริการ

ในการวางระบบคอมพิวเตอร์ บริษัทต้องศึกษาความต้องการของลูกค้า และนำเสนอสินค้า หรือ
Solution
ที่เหมาะสมให้แก่ลูกค้า ทั้งนี้ในกระบวนการส่งมอบ Solution ดังกล่าว
จะประกอบด้วยขั้นตอนการจัดหา Solution ทั้งในลักษณะซอฟต์แวร์สำเร็จรูป
หรือการพัฒนาซอฟต์แวร์ระบบงานใหม่ (Application Software)
การจัดหาอุปกรณ์คอมพิวเตอร์และอุปกรณ์ต่อพ่วงต่างๆ
ตลอดจนการติดตั้งและทดสอบการใช้งานของระบบงาน
โดยมีระยะเวลาในการดำเนินการแต่ละโครงการอยู่ระหว่าง 6 เดือน ถึง 2 ปี นอกจากนี้
ยังมีการบริการหลังการขาย ได้แก่ การฝึกอบรม การดูแลบำรุงรักษา เป็นต้น
บุคลากรของสยามเทลเทค ประกอบด้วยส่วนงานขาย ส่วนงานบริการและพัฒนาซอฟต์แวร์
ซึ่งจะประกอบด้วย นักวิเคราะห์ธุรกิจ (Business Analyst) นักวิเคราะห์ระบบ (System
Analyst) นักเขียนโปรแกรม (Programmer) วิศวกรระบบ (System Engineer)
และช่างเทคนิค บุคลากรเหล่านี้ล้วนเป็นผู้ที่มีความรู้ ความสามารถ ประสบการณ์
และความเชี่ยวชาญเฉพาะด้าน ซึ่งสามารถนำเสนอ Solution
ที่ตอบสนองความต้องการและเพิ่มประสิทธิภาพในการปฏิบัติงานของลูกค้า

ที่ผ่านมาลูกค้าของสยามเทลเทคเป็นหน่วยงานรัฐบาล รัฐวิสาหกิจ
หรือบริษัทเอกชนที่เกิดจากการแปรรูปจากรัฐวิสาหกิจ โดยในปี 2552 ลูกค้ารายใหญ่ ได้แก่
ทีทีแอนด์ที ซึ่งคิดเป็นสัดส่วนรายได้ร้อยละ 41.19
ของรายได้จากการขายและบริการของสยามเทลเทค ทั้งนี้ ปี 2552
ส่วนใหญ่สยามเทลเทคจะได้รับงานจากการเข้าร่วมประมูลงาน โดยในปี 2551 และ 2552
กว่าร้อยละ 51.87 และร้อยละ 27.82 ของรายได้รวมของสยามเทลเทคมาจากลูกค้าหลัก 5 ราย
โดยผ่านช่องทางการประมูลงาน ทั้งนี้ เงื่อนไขในการประมูลงานทั่วไป
สยามเทลเทคจำเป็นต้องมีหนังสือค้ำประกันการเสนอราคาโครงการ (Bid Bond)
มูลค่าประมาณร้อยละ 5 ของงบประมาณโครงการในวันประมูล และหนังสือค้ำประกันสัญญา
(Performance Bond) อีกร้อยละ 5-10 ของมูลค่าโครงการ (โดยประมาณ)
ในวันที่ได้ลงนามในสัญญา

ปัจจุบัน สยามเทลเทคมีความชำนาญในกลุ่มอุตสาหกรรมโทรคมนาคม และสาธารณูปโภค
โดยสามารถจำแนกตามระบบงานหลักเป็น 3 ระบบงาน ได้แก่

1.  ระบบการสนับสนุนการให้บริการลูกค้า (Customer Care)
    เป็นระบบที่ครอบคลุมกระบวนการที่เกี่ยวข้องกับการบริการลูกค้าประกอบด้วยระบบย่อย เช่น
    ระบบการเปิดเลขหมายโทรศัพท์ (Service Activation) ระบบการออกใบแจ้งหนี้
    (Billing System) และระบบการจัดเก็บเงิน (Payment System) เป็นต้น

2.  ระบบการวิเคราะห์ข้อมูลทางธุรกิจ เช่น ระบบคลังข้อมูล (Data Warehouse)
    ซึ่งใช้งานร่วมกับระบบข้อมูลเพื่อการตัดสินใจทางธุรกิจ (Business Intelligence) อาทิ
    การพัฒนา Application
    เพื่อการจัดเก็บข้อมูลลูกค้าของธนาคารพาณิชย์และการนำข้อมูลมาวิเคราะห์เพื่อใช้วางแผนในการทำการตลาด
    หรือวางแผนในการออกผลิตภัณฑ์ใหม่

3.  ระบบการวางแผนและจัดการทรัพยากรภายในองค์กร (Enterprise Resource
    Planning) ซึ่งเป็นระบบสนับสนุนการดำเนินงานภายในองค์กร (Back Office)
    ให้เกิดประสิทธิภาพสูงสุด เช่น ระบบบัญชี ระบบการบริหารสินค้าคงคลัง เป็นต้น

ตัวอย่างโครงการที่สำคัญได้ในช่วงปี 2545 ถึงปี 2552 มีดังนี้

+---------------+-------------------------------+--------+------------+
| บริษัท /        | ชื่อโครงการ                     | ช่วงระย | มูลค่า       |
| หน่วยงาน       |                               | ะเวลาโ | ของโครงการ |
|               |                               | ครงการ |            |
|               |                               |        | (ล้านบาท)   |
+===============+===============================+========+============+
| ทีทีแอนด์ที       |   โ                           |        |            |
|               | ครงการระบบบริการลูกค้าและใบแจ้งหนี้ |        |            |
|               |   (Customer Care & Billing    |        |            |
|               |   System)                     |        |            |
+---------------+-------------------------------+--------+------------+
|               |   โครงการ Software            |        |            |
|               |   Maintenance ระบบ Customer   |        |            |
|               |   Service System              |        |            |
+---------------+-------------------------------+--------+------------+
|               |   First year maintenance      |        |            |
|               |   service for Kodak versamark |        |            |
|               |   Printer in the CC&B Project |        |            |
+---------------+-------------------------------+--------+------------+
|               |   Second year maintenance     | 254    | 920.02     |
|               |   service for Kodak versamark | 7-2552 |            |
|               |   Printer in the CC&B Project |        |            |
+---------------+-------------------------------+--------+------------+
|               |   บริการแก้ไขและบำรุงรักษาอุปกรณ์   |        |            |
|               |   HWและระบบโปรแกรมคอมพิวเตอร์   |        |            |
|               |   SW                          |        |            |
+---------------+-------------------------------+--------+------------+
|               |   บริการแก้ไขและบำรุงรักษาอุปกรณ์   |        |            |
|               |   HWและระบบโปรแกรมคอมพิวเตอร์   |        |            |
|               |   SW                          |        |            |
+---------------+-------------------------------+--------+------------+
|               |   ค่าซ่อม/เปลี่ยนอุปกรณ์ที่ใช้งาน DATA |        |            |
|               |   CENTER (บางไทร,ฉะเชิงเทรา)   |        |            |
+---------------+-------------------------------+--------+------------+
| ทีทีแอนด์ที       |   ซื้อขายอุปกร                   | 255    | 51.54      |
| ซับสไครเบอร์    | ณ์ระบบพื้นฐานอาคารปฏิบัติการโครงการ | 0-2552 |            |
| แอนด์          |   IDC                         |        |            |
+---------------+-------------------------------+--------+------------+
| เซอร์วิสเซส     |                               |        |            |
|               |  จ้างพัฒนาระบบข้อมูลเพื่อการวิเคราะห์ |        |            |
|               |   ระบบ CRM                    |        |            |
+---------------+-------------------------------+--------+------------+
| ทร            |   CUSTOMER SYSTEM BOARDBAND   | 2552   | 30.00      |
| ิปเปิลทีบรอดแบนด์ |                               |        |            |
+---------------+-------------------------------+--------+------------+
| กสท           |   ระบบค                       |        |            |
|               | ลังข้อมูลบริการโทรศัพท์ระหว่างประเทศ |        |            |
+---------------+-------------------------------+--------+------------+
|               |   บำรุงรักษาและซ่อมแซมแก้ไขอุปกรณ์  |        |            |
|               |   Hardware ระบบ TBOSS         |        |            |
+---------------+-------------------------------+--------+------------+
|               |   บำรุงรักษาและปรับปรุงแก้ไข       |        |            |
|               | โปรแกรมคอมพิวเตอร์สำเร็จรูประบบปฏ |        |            |
|               | ิบัติการสนับสนุนธุรกิจบริการโทรคมนาคม |        |            |
+---------------+-------------------------------+--------+------------+
|               |   บำรุง                        |        |            |
|               | รักษาซ่อมแซมแก้ไขและปรับปรุงระบบปฏ |        |            |
|               | ิบัติการสนับสนุนธุรกิจบริการโทรคมนาคม |        |            |
|               |   (TBOSS) 2 รายการ            |        |            |
+---------------+-------------------------------+--------+------------+
|               |   จ                           |        |            |
|               | ้างบำรุงรักษาและซ่อมแซมแก้ไขระบบปฏ |        |            |
|               | ิบัติการสนับสนุนธุรกิจบริการโทรคมนาคม |        |            |
|               |   (TBOSS) และระบบ High Speed  |        |            |
|               |   Backup and Fiber Channel    |        |            |
|               |   HUB จำนวน 1 ระบบ            |        |            |
+---------------+-------------------------------+--------+------------+
|               |   เช่าเครื่องคอมพิวเตอร์จำนวน 100  | 254    | 147.08     |
|               |   ชุด ระยะเวลา 3 ปี             | 5-2553 |            |
+---------------+-------------------------------+--------+------------+
|               |   เช่าอุปกรณ์คอมพิวเตอร์ จำนวน 2   |        |            |
|               |   รายการ เป็นเวลา 3 ปี          |        |            |
+---------------+-------------------------------+--------+------------+
|               |                               |        |            |
|               |  จ้างบำรุงรักษาและซ่อมแซมแก้ไขระบบ |        |            |
|               |   HIGH SPEED BACKUP ระยะเวลา  |        |            |
|               |   1 ปี                         |        |            |
+---------------+-------------------------------+--------+------------+
|               |   ซื้อ SERVER และ SOFTWARE      |        |            |
|               |   จำนวน 1 ชุด                  |        |            |
+---------------+-------------------------------+--------+------------+
|               | จ้า                            |        |            |
|               | งทำแผนการบริการจัดการให้บริการะบบ |        |            |
|               | IT ระบบ                       |        |            |
+---------------+-------------------------------+--------+------------+
|               |   จ้างบำรุงรักษาและซ่อมแซมแก      |        |            |
|               | ้ไขระบบการปรับปรุงคอมพิวเตอร์แม่ข่าย |        |            |
|               |   (SERVER)                    |        |            |
|               |   ของโปรแกรมคอมพิวเตอร์สำเร็จรูป  |        |            |
|               |   PROGESSOR จำนวน 1 ระบบ      |        |            |
+---------------+-------------------------------+--------+------------+
|               |   จ้างบำรุงรักษาและซ่อมแซมแก้ไข    |        |            |
|               | ระบบคลังข้อมูลโทรศัพท์ระหว่างประเทศ |        |            |
|               |   จำนวน 1 ระบบ                |        |            |
+---------------+-------------------------------+--------+------------+
|               |   เช่าเครื่องคอมพิวเตอร์           |        |            |
|               |   ประสิทธิภาพสูง จำนวน 2 รายการ  |        |            |
|               |   ระยะเวลา 3 ปี                |        |            |
+---------------+-------------------------------+--------+------------+
| ทีโอที          |   บำรุงรักษาซอฟต์แวร์ระบบงาน      | 254    | 41.46      |
|               |   (Application Software)      | 7-2553 |            |
|               |   ของระบบบริการสอบถามเลขหมาย   |        |            |
+---------------+-------------------------------+--------+------------+
| กรุงเทพมหานคร  | จัดซื้อและติด                     |        |            |
|               | ตั้งระบบให้บริการแบบจุดเดียวเบ็ดเสร็จ |        |            |
|               | ตามสำนักงานเขตต่างๆ เช่น เขตดุสิต  |        |            |
|               | เขตพระโขนง เป็นต้น              |        |            |
+---------------+-------------------------------+--------+------------+
|               |   จัดหาและปร                   |        |            |
|               | ับปรุงระบบคอมพิวเตอร์และอุปกรณ์ประก |        |            |
|               | อบพัฒนาระบบงานตามโครงการจัดระบบ |        |            |
|               | ข้อมูลและข่ายงานระบบคอมพิวเตอร์ของ |        |            |
|               |   กทม.                        |        |            |
+---------------+-------------------------------+--------+------------+
|               |   บำรุงรักษา                    |        |            |
|               | ระบบคอมพิวเตอร์และอุปกรณ์ประกอบพัฒ |        |            |
|               | นาราะบบงานโครงการจัดระบบข้อมูลแล |        |            |
|               | ะข่ายงานระบบคอมพิวเตอร์ของกรุงเทพ |        |            |
|               |   (MIS)                       |        |            |
+---------------+-------------------------------+--------+------------+
|               |   ติดตั้งเครื่องคอมพิวเตอร์          | 254    | 130.93     |
|               |                               | 6-2553 |            |
|               | อุปกรณ์การประมวลผลระบบคอมพิวเตอร์ |        |            |
|               |   NOTEBOOK 60 เครื่อง           |        |            |
+---------------+-------------------------------+--------+------------+
|               |   พัฒนาและดำเนินกา              |        |            |
|               | รติดตั้งระบบชำระเงินค่าธรรมเนียมต่าง |        |            |
|               |   ๆ                           |        |            |
+---------------+-------------------------------+--------+------------+
|               |   ซื้อครุภัณฑ์คอมพิวเตอร์ จำนวน 6    |        |            |
|               |   รายการ                      |        |            |
+---------------+-------------------------------+--------+------------+
|               |   สอบราคาจัดซื้อเครื่องคอมพิวเต     |        |            |
|               | อร์แม่ข่ายและอุปกรณ์ประกอบพร้อมติดตั้ง |        |            |
+---------------+-------------------------------+--------+------------+
|               |   บำรุงรักษา                    |        |            |
|               | ระบบคอมพิวเตอร์และอุปกรณ์ประกอบพัฒ |        |            |
|               | นาราะบบงานโครงการจัดระบบข้อมูลแล |        |            |
|               | ะข่ายงานระบบคอมพิวเตอร์ของกรุงเทพ |        |            |
|               |   (MIS)                       |        |            |
+---------------+-------------------------------+--------+------------+
|               |   จ้างปรับปร                    |        |            |
|               | ุงระบบโปรแกรมประยุกต์ระบบงานต่างๆ |        |            |
|               |   ตามโครงการ MIS              |        |            |
+---------------+-------------------------------+--------+------------+
| ธนาคารออมสิน   |                               |        |            |
|               | โครงการจัดทำระบบคลังข้อมูลและบำรุง |        |            |
|               | รักษาคลังข้อมูลของลูกค้าธนาคารออมสิน |        |            |
+---------------+-------------------------------+--------+------------+
|               |   โครงการจัดซื้อ Disk Storage    |        |            |
|               |   Management System           |        |            |
|               |   สำหรับ                       |        |            |
|               | การบริหารและจัดการระบบจัดเก็บข้อมูล |        |            |
+---------------+-------------------------------+--------+------------+
|               |   จัดซื้อเครื่องคอมพิวเตอร์แ         |        |            |
|               | ละอุปกรณ์สำหรับระบบคลังข้อมูลธนาคาร |        |            |
+---------------+-------------------------------+--------+------------+
|               |   จัดซื้ออุปกรณ์อื่น ๆ (Disk Storage | 254    | 111.88     |
|               |   และอุปกรณ์ที่เกี่ยวข้อง)           | 5-2553 |            |
+---------------+-------------------------------+--------+------------+
|               |   จ้างพัฒนาระบบงานจากภายนอก     |        |            |
|               |   โครงการคลังข้อมูลธนาคาร        |        |            |
+---------------+-------------------------------+--------+------------+
|               |   ติดตั้งระบบงานกำหนดราคาโอน     |        |            |
|               |                               |        |            |
|               |  และระบบงานบริหารสินทรัพย์และหนี้สิน |        |            |
+---------------+-------------------------------+--------+------------+
|               |   จ้างบำรุงรักษา (SOFTWARE) 4 ปี  |        |            |
+---------------+-------------------------------+--------+------------+
|               |   จ้างบำรุงรักษา (HARDWARE AND   |        |            |
|               |   SOFTWARE) 4 ปี               |        |            |
+---------------+-------------------------------+--------+------------+
|               |                               |        |            |
|               |  จ้างบำรุงรักษาระบบคลังข้อมูลธนาคาร |        |            |
|               |   กรณีเกิดปัญหา (CORRECTIVE      |        |            |
|               |   MAINTENANCE)                |        |            |
+---------------+-------------------------------+--------+------------+
| การรถไ        |   โครงการระบบสารสน            | 254    | 8.15       |
| ฟแห่งประเทศไทย | เทศเกี่ยวกับระบบงานบัญชีสินทรัพย์ถาวร | 5-2552 |            |
|               |   (the Backbone System)       |        |            |
|               |   แล                          |        |            |
|               | ะบำรุงรักษาระบบงานบัญชีสินทรัพย์ถาวร |        |            |
+---------------+-------------------------------+--------+------------+
| มหาวิทยาลัย     |   ติดตั้งระบบเทคโนโลยีสารสนเทศ 9  | 255    | 7.65       |
| ราชภัฎสวนสุนันทา |   โครงการ                     | 0-2553 |            |
+---------------+-------------------------------+--------+------------+
| บริษัท          |   เช่าเครื่องคอมพิวเตอร์ จำนวน 60  | 255    | 1.73       |
| จัดการและ      |   เครื่อง                       | 0-2553 |            |
| พัฒนาทรัพยากรน้ำ |                               |        |            |
| ภาคตะวันออก    |                               |        |            |
| จำกัด (มหาชน)  |                               |        |            |
+---------------+-------------------------------+--------+------------+

นอกจากงานวางระบบคอมพิวเตอร์และการพัฒนาซอฟต์แวร์ระบบงาน (Application Software)
ซึ่งแบ่งเป็นการพัฒนาซอฟต์แวร์ขึ้นมาใหม่และ/หรือการปรับปรุง (Customise)
ซอฟต์แวร์สำเร็จรูปให้ตรงกับความต้องการของลูกค้าแต่ละรายบริษัทยังให้บริการในด้านอื่นๆ ได้แก่
การให้บริการบำรุงรักษา (Maintenance Service) ระบบคอมพิวเตอร์
ทั้งในด้านซอฟต์แวร์ระบบ (System Software) และซอฟต์แวร์ระบบงาน (Application
Software) รวมถึง Hardware
โดยส่วนมากจะเป็นการให้บริการต่อเนื่องแก่ลูกค้าที่ระยะเวลารับประกันตามสัญญาว่าจ้างวางระบบสิ้นสุดลง
โดยทั่วไปบริษัทมีช่วงระยะเวลาการรับประกันระบบงานระหว่าง 1 ถึง 2 ปี
ซึ่งสัญญาบำรุงรักษาโดยทั่วไปจะมีระยะเวลาการให้บริการเป็นรายปี ทั้งนี้
ขึ้นกับความต้องการของลูกค้า

  4.4.2 การตลาดและการแข่งขัน

ปัจจุบันปริมาณความต้องการในการใช้งานและการพัฒนาระบบเทคโนโลยีสารสนเทศในประเทศมีการขยายตัวอย่างต่อเนื่อง
อันเป็นผลจากนโยบายของรัฐบาลที่ส่งเสริมให้มีการนำระบบเทคโนโลยีสารสนเทศมาใช้ในหน่วยงานของรัฐและบริษัทเอกชนเพื่อให้การทำงานมีประสิทธิภาพได้มาตรฐานและทัดเทียมกับนานาประเทศ
ประกอบกับความก้าวหน้าในด้านเทคโนโลยีสารสนเทศ
ทำให้เกิดความต้องการในการวางระบบคอมพิวเตอร์และการพัฒนาซอฟต์แวร์ระบบงานต่างๆ
เพิ่มมากขึ้น และทำให้จำนวนผู้ประกอบการเพิ่มสูงขึ้น ส่งผลให้การแข่งขันเพิ่มความรุนแรง
โดยบริษัทผู้ประกอบการต่างนำกลยุทธ์ทางด้านเทคนิค
ด้านการให้บริการ และด้านราคามาใช้ในการแข่งขันเพิ่มมากขึ้น
โดยเฉพาะการประมูลโครงการของภาครัฐ จะเห็นได้จากที่ผ่านมา
ผู้ชนะการประมูลส่วนใหญ่จะเป็นผู้ที่ใช้กลยุทธ์ด้านราคาเป็นหลัก

จากภาวะการแข่งขันดังกล่าว
ทำให้โอกาสในการชนะการประมูลและอัตรากำไรขั้นต้นของแต่ละโครงการลดน้อยลง อย่างไรก็ตาม
บริษัทเชื่อมั่นว่าบริษัทมีข้อได้เปรียบคู่แข่งในด้านการบริหารจัดการโครงการที่ดี
มีบุคลากรที่มีความรู้ความชำนาญเฉพาะทาง
รวมถึงประวัติการทำงานและความสัมพันธ์ที่ดีกับลูกค้าของบริษัท ซึ่งในกรณีโครงการขนาดใหญ่นั้น
ลูกค้าจะให้ความสำคัญกับความสามารถดังกล่าว สำหรับคู่แข่งสำคัญในตลาด ได้แก่ บมจ.
อินเตอร์เนชั่นแนล รีเสริช คอร์ปอเรชั่น (IRCP) บมจ. เอ็ม เอฟ อี ซี (MFEC) บมจ.
แอ็ดวานซ์ อินฟอร์เมชั่น เทคโนโลยี (AIT) บมจ. ล๊อกซเล่ย์ (LOXLEY) และ บริษัท ซี ดี จี
กรุ๊ป เป็นต้น

  4.4.3 ช่องทางการจำหน่ายและกลุ่มลูกค้า

ช่องทางการจำหน่ายของสยามเทลเทค แบ่งออกเป็นการเข้าร่วมประมูลโครงการและการนำเสนอ
Solution แก่ลูกค้าเป้าหมายโดยตรง ที่ผ่านมา ในโครงการประมูลงานแต่ละครั้ง
จะมีบริษัทผู้ประกอบการเข้าร่วมประมูลประมาณ 3 - 5 ราย
ทั้งนี้ขึ้นกับประเภทของระบบงานและขนาดของโครงการ
โดยบริษัทมีนโยบายที่จะประมูลงานโดยตรงทั้งหมด
เว้นในบางกรณีที่จำเป็นต้องประมูลงานร่วมกับบริษัทอื่น ในลักษณะของธุรกิจค้าร่วม เช่น
โครงการระบบบริการลูกค้าและใบแจ้งหนี้ ซึ่งร่วมกับ Convergys Information Management
Group Inc. และงานรับจ้างเหมาติดตั้งอุปกรณ์ตามโครงการขยายโครงข่ายอัจฉริยะ
ซึ่งประมูลร่วมกับ จัสมิน เทเลคอม เป็นต้น

ลักษณะการได้งานของบริษัท แบ่งได้เป็น 2 ลักษณะ ดังนี้

1. การเข้าร่วมประมูลโครงการ

บริษัทจะพิจารณาเข้าร่วมประมูลงานทั้งในลักษณะการจัดหาพิเศษ หรือ การเปิดประมูลงานทั่วไป
ทั้งนี้ ขึ้นอยู่กับเนื้อหา ความเชี่ยวชาญ
และผลการประเมินความสามารถในการบริหารและส่งมอบงานนั้นๆ
โดยบริษัทจะมีการศึกษาทั้งในด้านเทคนิคและด้านผลตอบแทนจากการบริหารโครงการนั้นๆ
รวมถึงแหล่งเงินทุนในการดำเนินการ ก่อนการยื่นประมูลงานแต่ละครั้ง

2. การนำเสนอ Solution แก่ลูกค้าเป้าหมายโดยตรง

ขั้นตอนการทำงานโดยรวม แบ่งได้ดังนี้

1.  ศึกษาลักษณะธุรกิจ ความต้องการหรือปัญหาของลูกค้า
    รวมถึงผลกระทบที่อาจเกิดขึ้นจากสภาวะแวดล้อมที่เปลี่ยนแปลงไป
    โดยทีมงานจะศึกษาความเป็นไปได้ทางเทคนิคและอุปกรณ์
    ตลอดจนแนวทางการปฏิบัติและระยะเวลาที่ใช้ในการดำเนินงาน

2.  ออกแบบผลิตภัณฑ์โดยทีมงานวิศวกรคอมพิวเตอร์
    รวมถึงการพิจารณาจัดหาสินค้าหรือซอฟต์แวร์ที่มีความเหมาะสมและสามารถตอบสนองความต้องการของลูกค้าแต่ละราย
    โดยเลือกพิจารณาจากบริษัทผู้ผลิตที่มีความเชี่ยวชาญ และนำเสนอ Solution แก่ลูกค้า

3.  ภายหลังได้รับการว่าจ้าง บริษัทพัฒนาซอฟต์แวร์ระบบงาน จัดหาอุปกรณ์ ติดตั้ง
    ทดสอบการทำงานทั้งด้าน Hardware และ Software
    โดยมีการฝึกอบรมการใช้งานให้แก่ลูกค้า

4.  บริษัทมีระยะเวลารับประกันสินค้า โดยทีมงานบริการของบริษัทจะให้ความช่วยเหลือ แก้ปัญหา
    ตอบข้อสงสัย (Help Desk) แก่ลูกค้า เพื่อให้ลูกค้าเกิดความมั่นใจในสินค้าและบริการ
    ซึ่งการให้บริการดังกล่าวเป็นปัจจัยสำคัญที่จะช่วยในการตัดสินใจของลูกค้าในการทำสัญญาว่าจ้างบริษัทในการให้บริการบำรุงรักษาต่อไป
    ภายหลังจากหมดระยะเวลารับประกัน

ลักษณะลูกค้าและกลุ่มลูกค้าเป้าหมาย

ลูกค้าหลักของบริษัท ได้แก่ หน่วยงานราชการ หน่วยงานรัฐวิสาหกิจ
บริษัทเอกชนที่เกิดจากการแปรรูปจากรัฐวิสาหกิจ และบริษัทเอกชนขนาดใหญ่
ในแต่ละปีลูกค้าหลักของบริษัทจะแตกต่างกันไปตามโครงการที่บริษัทประมูลงานได้

ทั้งนี้ ลูกค้าหลักของบริษัท ในระยะเวลา 3 ปีที่ผ่านมา ได้แก่

  -------------------------- -------- ------- -------- ------- -------- -------
  ลูกค้าหลัก                    ปี 2550           ปี 2551           ปี 2552   

                             ล้านบาท   %       ล้านบาท   %       ล้านบาท   %

  1. ทีทีแอนด์ที                 61.65    37.02   20.24    12.87   86.52    41.19

  2. ทีทีแอนด์ทีซับสไครเบอร์       -        -       16.87    10.73   19.95    9.50
  เซอร์วิสเซส                                                             

  3. ทริปเปิลที โกลบอลเน็ท       -        -       10.70    6.80    2.30     1.09

  4. ทริปเปิลที บรอดแบนด์        -        -       -        -       45.16    21.50

  4. กสท                     21.66    13.01   29.81    18.96   11.65    5.55

  5. กรุงเทพมหานคร            17.64    10.59   14.08    8.95    14.76    7.03

  6. ธนาคารออมสิน             6.81     4.09    33.35    21.21   14.18    6.75

  7. ทีโอที                    11.48    6.89    8.25     5.25    7.98     3.80

  8. อื่นๆ อาทิ การรถไฟฯ,       47.29    28.40   23.94    15.23   7.57     3.59
  การประปานครหลวง เป็นต้น                                                 

  รวม                        166.53   100     157.24   100     210.07   100
  -------------------------- -------- ------- -------- ------- -------- -------

กลยุทธ์การแข่งขัน

กลยุทธ์การแข่งขันของธุรกิจงานการออกแบบและวางระบบคอมพิวเตอร์มีลักษณะเช่นเดียวกับธุรกิจงานวางระบบโครงการสื่อสารโทรคมนาคมซึ่งอยู่ในข้อ
3.1.3 เรื่องกลยุทธ์การแข่งขัน

  4.4.4 การจัดหาผลิตภัณฑ์และให้บริการ

การบริหารโครงการให้ประสบผลสำเร็จทั้งในด้านคุณภาพและอัตราผลตอบแทนต่อโครงการถือเป็นเป้าหมายสำคัญในการดำเนินงานบริษัท
ปัจจัยสำคัญต่อการบริหารโครงการ แบ่งออกเป็น 2 ประเภท ได้แก่

1.  บุคลากรที่มีความรู้ ความสามารถ ทั้งในด้านวิศวกรคอมพิวเตอร์ นักวิเคราะห์ธุรกิจ
    (Business Analyst) นักวิเคราะห์ระบบ (System Analyst) และนักเขียนโปรแกรม
    (Programmer) วิศวกรระบบ (System Engineer) และช่างเทคนิค ดังนั้น
    เพื่อให้บริษัทสามารถจัดการทรัพยากรบุคคลที่มีอยู่ได้อย่างมีประสิทธิภาพ
    บริษัทจึงได้จัดแบ่งบุคลากรตามสาขาความรู้ ความสามารถ
    และประสบการณ์ทำงานในแต่ละระดับความสามารถ เพื่อรับผิดชอบในงานที่เหมาะสม โดย ณ
    วันที่ 31 ธันวาคม 2550
    บริษัทมีบุคลากรด้านเทคนิคในส่วนปฏิบัติงานและในส่วนการตลาดทั้งสิ้น 134 คน อย่างไรก็ตาม
    นอกเหนือจากบุคลากรด้านเทคนิคที่กล่าวข้างต้น บริษัทยังจำเป็นต้องพึ่งพิงบุคลากรส่วนสนับสนุน
    อาทิ ส่วนงานบัญชีและการเงิน เป็นต้น

2.  การจัดหาซอฟต์แวร์ อุปกรณ์คอมพิวเตอร์และอุปกรณ์ต่อพ่วงต่างๆ
    ในการดำเนินงานที่เหมาะสมและสอดคล้องกับความต้องการของลูกค้าในต้นทุนที่เหมาะสม
    ถือเป็นปัจจัยที่สำคัญต่อผลสำเร็จของโครงการ ปัจจุบันบริษัทมีช่องทางจัดหาผลิตภัณฑ์ ดังนี้

1. บริษัทผู้ผลิตในต่างประเทศ เช่น Convergys, Mahindra-British Telecom, Clarity
Service Pty และ WebMethods เป็นต้น

2. สาขาบริษัทผู้ผลิตในประเทศไทย เช่น Oracle, HP, Cisco Systems เป็นต้น

3. ตัวแทนจำหน่ายสินค้าด้านคอมพิวเตอร์ทั่วไป เช่น บริษัท เดอะแวลลูซิสเต็มส์ จำกัด บริษัท
เอสวีโอเอ จำกัด (มหาชน) เป็นต้น

ทั้งนี้ ในการจัดซื้อวัตถุดิบของบริษัทในแต่ละปีแตกต่างกันไปตามโครงการที่บริษัทประมูลได้ ดังนั้น
ที่ผ่านมา บริษัทมีการสั่งซื้อจากบริษัทผู้ผลิตหรือตัวแทนจำหน่ายหลากหลาย โดยในปี 2547
บริษัทชนะการประมูลโครงการระบบบริการลูกค้าและใบแจ้งหนี้ (Customer Care & Billing
System) ของ ทีทีแอนด์ที มูลค่าโครงการ 26 ล้านเหรียญสหรัฐ คิดเป็นรายได้ของสยาม
เทลเทค เท่ากับ 22.83 ล้านเหรียญสหรัฐ ซึ่งบริษัทได้จัดซื้อเครื่องพิมพ์ จากบริษัท ล็อกซ์เล่ย์
จำกัด (มหาชน) มูลค่า 60.34 ล้านบาท หรือร้อยละ 35.61 ของยอดซื้อทั้งหมดในปี 2547
และจัดซื้อระบบงาน Site Preparation และระบบคอมพิวเตอร์จาก บริษัท โปรเฟสชั่นนัล
คอมพิวเตอร์ จำกัด มูลค่า 133.40 ล้านบาท หรือร้อยละ 34.90 ของยอดซื้อทั้งหมดในปี 2548

สำหรับนโยบายในการสั่งซื้อสินค้า บริษัทไม่มีนโยบายในการสั่งซื้อล่วงหน้า
บริษัทจะสั่งซื้อวัตถุดิบตามรายละเอียดการดำเนินงานของแต่ละโครงการ
ซึ่งจะแตกต่างกันไปตามลักษณะและเงื่อนไขโครงการ

ทั้งนี้ ในระหว่างปี 2550 ถึงปี 2552 มูลค่าและสัดส่วนการจัดซื้ออุปกรณ์คอมพิวเตอร์ ซอฟต์แวร์
และอุปกรณ์ต่อพ่วง รวมถึงการ Subcontract งานในส่วนที่บริษัทไม่มีความชำนาญ ได้ดังนี้

  ----------------- --------- -------- --------- ------- --------- -------
  การจัดซื้อ           ปี 2550             ปี 2551            ปี 2552    

                    ล้านบาท    %        ล้านบาท    %       ล้านบาท    %

  ในประเทศ          118.94    98.84    116.40    98.75   67.20     99.75

  ต่างประเทศ         1.40      1.16     1.47      1.25    0.17      0.25

  รวม               120.34    100.00   117.87    100     67.37     100
  ----------------- --------- -------- --------- ------- --------- -------

ในการสั่งซื้อวัตถุดิบหรืออุปกรณ์ต่างๆ หรือการ Sub Contract ในอัตราเงินสกุลต่างประเทศ
สำหรับโครงการระบบบริการลูกค้าและใบแจ้งหนี้
สยามเทลเทคจะได้รับชำระเงินตามส่วนงานที่ส่งมอบโดยชำระเป็นเงินบาท
โดยใช้อัตราแลกเปลี่ยนอ้างอิงของธนาคารกสิกรไทยในช่วงระยะเวลา 15
วันก่อนการชำระเงินในแต่ละงวด อัตราแลกเปลี่ยนอาจผันผวนตลอดอายุโครงการ
ทั้งนี้สยามเทลเทคมีนโยบายการบริหารความเสี่ยงจากอัตราแลกเปลี่ยน ดังนี้
การบริหารความเสี่ยงในลักษณะของ Back to Back กับบริษัทผู้ผลิตในประเทศ อาทิ
บริษัทล็อกซ์เล่ย์ จำกัด (มหาชน) และ บริษัท โปรเฟสชั่นนัล คอมพิวเตอร์ จำกัด

  4.4.5 งานที่อยู่ระหว่างดำเนินการ

ณ วันที่ 31 ธันวาคม 2552 บริษัทมีโครงการที่ยังไม่ได้ส่งมอบจำนวน 2 โครงการ
โดยมีรายได้ค่าบริการ
คงค้างจำนวนประมาณ 44.42 ล้านบาท,
มีสัญญาให้บริการบำรุงรักษาระบบคอมพิวเตอร์ระหว่างดำเนินการอีก 14 โครงการ
โดยรายได้ค่าบริการคงค้างจำนวน 53.76 ล้านบาท
และมีสัญญาเช่าอุปกรณ์คอมพิวเตอร์ระหว่างดำเนินการอีก 4 โครงการ
โดยมีรายได้ค่าบริการคงค้างจำนวน 21.28 ล้านบาท

  4.5 ธุรกิจระบบความปลอดภัย (Security Business Unit)

หน่วยงานธุรกิจระบบความปลอดภัย ดำเนินธุรกิจหลักในการจัดหา ออกแบบและวางระบบ
ในด้านความปลอดภัยต่างๆ อาทิเช่น ระบบกล้องโทรทัศน์วงจรปิด (CCTV System)
ระบบควบคุมการเข้า-ออก (Access Control System) ระบบป้องกันการบุกรุก (Intrusion
System) ระบบป้องกันอัคคีภัย (Fire Alarm System) เป็นต้น
ให้แก่กลุ่มลูกค้าทั้งภาครัฐและภาคเอกชน เป็นต้น

  4.5.1 ลักษณะผลิตภัณฑ์

ผลิตภัณฑ์ที่เกี่ยวข้องกับระบบความปลอดภัยมีหลากหลายประเภทมากมายในตลาดปัจจุบัน ไม่ว่าจะเป็น
กล้องโทรทัศน์วงจรปิด (CCTV ) อุปกรณ์ควบคุมการเข้า-ออก (Access Control)
อุปกรณ์เตือนการบุกรุก (Intrusion) อุปกรณ์เตือนอัคคีภัย (Fire Alarm) ระบบเสียงประกาศ
อุปกรณ์ตรวจจับวัตถุระเบิด (Jammer) อุปกรณ์ X-Ray และ อุปกรณ์ตรวจเช็คยาเสพติด เป็นต้น
แต่เนื่องจากบริษัทไม่ได้เป็นผู้ผลิตหรือตัวแทนจำหน่ายผลิตภัณฑ์
ที่เกี่ยวข้องกับธุรกิจรักษาความปลอดภัย ดังนั้น การนำเสนอผลิตภัณฑ์ใดๆ
จึงมุ่งเน้นที่ความเหมาะสมทั้งทางด้านราคา คุณภาพ บริการ
การใช้งานที่สอดคล้องกับความต้องการของลูกค้าเป็นหลัก ซึ่งจุดเด่นของการดำเนินธุรกิจนี้ คือ
การให้บริการตั้งแต่ คัดสรร จัดหา ออกแบบ วางระบบ ติดตั้ง ฝึกอบรม และดูแลบำรุงรักษา
ให้กับลูกค้าได้อย่างครบวงจร และตรงตามวัตถุประสงค์ของลูกค้ามากที่สุด
นอกจากนั้นการให้บริการของกลุ่มบริษัทในเครือ ที่มีโครงข่ายการเชื่อมโยง ระบบการสื่อสารข้อมูล
สามารถตอบสนองการบริหารจัดการได้ จากทุกที่ ทุกเวลา ผ่านเครือข่ายสื่อสารข้อมูลความเร็วสูง
ยังเป็นการให้บริการ ที่เพิ่มมูลค่าของการติดตั้งระบบกล้องวงจรปิดของบริษัทด้วย

  4.5.2 การตลาดและการแข่งขัน

ในปัจจุบันตลาดทางด้านการรักษาความปลอดภัยในประเทศไทยมีการเติบโตอย่างต่อเนื่อง ในปี
2552 ที่ผ่านมามีการขยายตัวของตลาดเพิ่มขึ้น
เนื่องจากสถานการณ์ความไม่สงบและสภาวะเศรษฐกิจสังคม
ส่งผลให้ภาครัฐมีนโยบายส่งเสริมทางด้านระบบการรักษาความปลอดภัยในแต่ละพื้นที่
โดยมีการจัดสรรงบประมาณเพิ่มขึ้น โดยผ่าน หน่วยงานปกครองส่วนท้องถิ่น
เพื่อติดตั้งอุปกรณ์รักษาความปลอดภัยต่างๆ
ซึ่งส่วนใหญ่จะมุ่งเน้นที่อุปกรณ์กล้องโทรทัศน์วงจรปิดเข้าไปในพื้นที่เสี่ยงภัย หน่วยงานราชการ
ธนาคาร เป็นต้น
และในส่วนภาคเอกชนได้หันมาให้ความสำคัญและตื่นตัวกับการดูแลรักษาความปลอดภัยทั้งในส่วนชีวิต
ทรัพย์สิน กอปรกับพัฒนาการทางเทคโนโลยีที่สอดคล้องกับความต้องการของหน่วยงาน
องค์กรภาครัฐและภาคเอกชนมีส่วนเข้ามาให้การสนับสนุนหรือเพิ่มประสิทธิภาพการทำงานของหน่วยงานรักษาความปลอดภัยกันมากขึ้น

จากความต้องการของตลาดทางด้านระบบความปลอดภัยที่มีมากขึ้น
ส่งผลให้การแข่งขันในตลาดมีความรุนแรงค่อนข้างสูง
บริษัทที่ดำเนินธุรกิจในด้านนี้มีจำนวนเพิ่มขึ้นค่อนข้างมาก และมีหลายขนาด
ตั้งแต่บริษัทเล็กไปจนถึงบริษัทขนาดใหญ่
อีกทั้งตลาดโดยรวมให้ความสำคัญและมีความต้องการรักษาความปลอดภัยทั้งในชีวิตและทรัพย์สินมากขึ้น
โดยผู้แข่งขันในตลาดแบ่งได้เป็นกลุ่มหลักๆ ดังนี้

1.  บริษัทระดับ Worldwide : เป็นบริษัทขนาดใหญ่ระดับ Worldwide ที่มีทั้ง Product
    ของตนเอง และเป็น Distributor ในหลายๆ สายผลิตภัณฑ์
    และมีส่วนของระบบปฏิบัติการอยู่หลายส่วน พร้อมทีมงานติดตั้ง
    ทำให้บริษัทประเภทนี้มีข้อได้เปรียบสูง

2.  บริษัทขนาดใหญ่ ในประเทศที่ทำธุรกิจแบบ System Integrator :
    โดยส่วนใหญ่จะเป็นบริษัทที่รับดำเนินธุรกิจประเภท Turn Key เข้าประมูลโครงการใหญ่ๆ
    ทั้งในส่วนของภาครัฐและเอกชน ได้แก่ UCOM, Loxley, Samart, AMR และ JTS เป็นต้น

3.  บริษัทขนาดกลาง : เป็นบริษัทขนาดกลางที่ทำธุรกิจทางด้านนี้โดยตรง
    มีทีมงานของตนเองในการดำเนินงาน ซึ่งอาจจะเป็น Dealer, Distributor หรือ
    Wholesaler ในบางผลิตภัณฑ์หรือหลายผลิตภัณฑ์ก็ได้ เช่น Supertech, Ganz,
    Ominscience ,CCOM และ Auvis เป็นต้น

4.  บริษัทขนาดเล็ก :
    เป็นบริษัทที่เปิดดำเนินกิจการโดยนำเข้าหรือเป็นตัวแทนจำหน่ายผลิตภัณฑ์ของตลาดโซนเอเซีย
    หรือที่ OEM มาอีกที เช่น ผลิตภัณฑ์จากประเทศจีน ไต้หวัน และประเทศเกาหลีใต้ เป็นต้น
    บริษัทประเภทนี้จะมีข้อได้เปรียบทางด้านราคา เนื่องจากต้นทุนการผลิตค่อนข้างต่ำ

  4.5.3 ช่องทางการจำหน่ายและกลุ่มลูกค้า

เนื่องจากบริษัทไม่ได้เป็นผู้ผลิตหรือตัวแทนจำหน่ายสินค้าและบริการโดยตรง
ช่องทางในการจำหน่ายจึงเป็นในลักษณะนำเสนอเป็นทั้งระบบ Total Solution หรือ
ตอบสนองตามความต้องการของลูกค้าเป็นหลัก
ซึ่งในการทำการตลาดจำเป็นต้องใช้ผู้ที่มีความรู้ความชำนาญ เพื่อที่จะสามารถ ออกแบบ จัดหา
และวางระบบให้ตรงตามความต้องการที่แตกต่างกันของลูกค้าแต่ละราย
อีกทั้งยังต้องคำนึงถึงประสิทธิภาพในการทำงานของผลิตภัณฑ์นั้นๆ ร่วมกับระบบหรือโครงข่ายที่มีอยู่

ฝ่ายขายของบริษัทจะติดต่อกับลูกค้าโดยตรง เพื่อรับทราบและศึกษาความต้องการของลูกค้าแต่ละราย
จากนั้นฝ่ายขายจะร่วมกับทีมวิศวกรในการศึกษาและเปรียบเทียบผลิตภัณฑ์ที่ดีมีคุณภาพและเหมาะสมให้กับลูกค้า
รวมถึงการออกแบบและวางระบบ ติดตั้ง ฝึกอบรม
ดูแลบำรุงรักษาระบบที่นำเสนอให้กับลูกค้าเป็นแบบครบวงจร

ลักษณะลูกค้าและกลุ่มลูกค้าเป้าหมาย

ลูกค้าหลักของบริษัท เช่น มหาวิทยาลัยรามคำแหง ซึ่งได้มีการติดตั้งระบบความปลอดภัย
ทั้งระบบกล้องโทรทัศน์วงจรปิด จำนวนกว่า 600 กล้อง ระบบควบคุมการเข้า-ออก
สำหรับสนับสนุนโครงการ Safety Zone บริเวณถนนหน้ามหาวิทยาลัย และในปี 2552 ที่ผ่านมา
บริษัทฯ ได้ดำเนินการส่งมอบระบบกล้องวงจรปิด จำนวนกว่า 4,000 กล้อง สำหรับ
ธนาคารออมสิน 533 สาขา ทั่วประเทศ และได้มีการติดตั้ง พร้อมทั้งส่งมอบเพิ่มเติ่มอีกจำนวน 100
กล้อง ใน 15 สาขา ให้แก่ธนาคารออมสิน นอกจากลูกค้ากลุ่มดังกล่าว
บริษัทมีแผนการที่จะขยายฐานลูกค้าไปยังบริษัทเอกชนในภาคอุตสาหกรรม
หน่วยงานที่ดูแลเรื่องความมั่นคงของประเทศ และลูกค้าในส่วนภูมิภาค ทั้งนี้ ยังได้ออกแบบ
ระบบความปลอดภัย เช่น ติดตั้ง กล้อง CCTV สำหรับ ส่วนงานปกครอง ท้องถิ่น เช่น อบต.
เทศบาล หรือ อบจ. เพื่อดูแล ด้านความปลอดภัยให้กับ ประชาชน ในพื้นที่ เพิ่มมากขึ้น
การท่าเรือแห่งประเทศไทย ก็เป็นอีกหนึ่งลูกค้าใหม่ ที่บริษัทได้เข้าไปเปิดตลาด ในเบื้องต้น
บริษัทได้รับการว่าจ้างให้ เป็นผู้ดูแลระบบ Fire Alarm

กลยุทธ์การแข่งขัน

กลยุทธ์การแข่งขันที่สำคัญ คือ การนำเสนอผลิตภัณฑ์ที่มีคุณภาพสูง
และการออกแบบระบบให้มีความเหมาะสมกับความต้องการของลูกค้าแต่ละราย
ด้วยทีมขายและวิศวกรที่มีความรู้ ประสบการณ์ ความชำนาญในการคัดสรร
ออกแบบและวางระบบของบริษัท ประกอบกับความน่าเชื่อถือของบริษัท
การจัดส่งสินค้าและการให้บริการได้อย่างรวดเร็วและตรงเวลา
การให้ความสำคัญในการให้บริการหลังการขาย (After Sale Service)
นอกจากนั้นการให้บริการของกลุ่มบริษัทในเครือ ที่มีโครงข่ายการเชื่อมโยง ระบบการสื่อสารข้อมูล
สามารถตอบสนองการบริหารจัดการได้ จากทุกที่ ทุกเวลา ผ่านเครือข่ายสื่อสารข้อมูลความเร็วสูง
ซึ่งเป็นการให้บริการ ที่เพิ่มมูลค่าของการติดตั้งระบบกล้องวงจรปิด
ก็เป็นส่วนสำคัญในการเพิ่มโอกาสในการแข่งขันมากยิ่งขึ้น

สำหรับกลยุทธ์ด้านราคา บริษัทไม่มีนโยบายใช้กลยุทธ์การแข่งขันด้านราคา
หากแต่จะนำเสนอราคาที่สมเหตุสมผลและมีโอกาสในการแข่งขัน หรือ Competitive Price
โดยบริษัทมุ่งเน้นในการนำเสนอข้อมูลและรายละเอียดของสินค้าที่เหมาะสมและตรงกับความต้องการของลูกค้า
รวมถึงการให้ข้อมูลข่าวสารและรายละเอียดของเทคโนโลยีต่างๆ
ที่เกี่ยวข้องแก่ลูกค้าและกลุ่มลูกค้าเป้าหมายของบริษัทอย่างสม่ำเสมอ
นอกจากนี้บริษัทยังมีนโยบาบการสร้างความสัมพันธ์อันดีกับลูกค้าอย่างต่อเนื่อง (Customer
Relationship Management) เพื่อให้ลูกค้าใช้บริการกับบริษัทในระยะยาว
และเป็นผู้แนะนำความน่าเชื่อถือของบริษัทไปยังลูกค้ารายใหม่ต่อไป

  4.5.4 การจัดหาผลิตภัณฑ์

บริษัทจัดหาผลิตภัณฑ์ที่จะใช้ในแต่โครงการของลูกค้า โดยมุ่งเน้นที่คุณภาพ ราคาที่เหมาะสม
การบริการหลังการขาย ความคล่องตัวในการดำเนินงาน ความน่าเชื่อถือ เป็นหลัก
จากการดำเนินงานที่ผ่านมา บริษัทเลือกใช้ผลิตภัณฑ์ภายใต้ตราสินค้า มาตรฐาน จากโซน ยุโรป
และ เอเชีย เช่น Bosch, Mitsubishi, Axis, MOBOTIX
ซึ่งเป็นผลิตภัณฑ์ที่ไดัรับการยอมรับทั่วโลก
และมีสายผลิตภัณฑ์ทางด้านการรักษาความปลอดภัยอย่างครบวงจรรวมถึงศักยภาพในการให้บริการ
การพัฒนาเทคโนโลยีให้สอดคล้องตามความต้องการของลูกค้า การฝึกอบรม
หรือให้ข้อมูลข่าวสารและรายละเอียดต่างๆ อย่างสม่ำเสมอ แต่ทั้งนี้ผลิตภัณฑ์ ดังกล่าว
จัดอยู่ในกลุ่มของผลิตภัณฑ์ที่มีคุณภาพและราคาค่อนข้างสูง ดังนั้น
บริษัทจึงมีนโยบายในการสร้างพันธมิตรทางการค้าในการคัดสรรผลิตภัณฑ์ที่ยังคงคุณภาพ
ความน่าเชื่อถือ และมีราคาที่เหมาะสมกับลูกค้าระดับกลาง
เพื่อเป็นการเพิ่มช่องทางเลือกให้กับลูกค้าที่มีงบประมาณจำกัด

  4.5.5 งานที่อยู่ระหว่างดำเนินการ

หน่วยธุรกิจระบบความปลอดภัย มีโครงการที่อยู่ในระหว่างดำเนินการติดตั้งกล้อง CCTV ระบบ IP
Camera สำหรับ อบต. บางแม่นาง อ.บางใหญ่ คาดว่า จะดำเนินการแล้วเสร็จ และส่งมอบ
ได้ภายใน เดือน เมษายน 2553 ทั้งนี้จะเป็น โครงการนำร่อง เพื่อให้เป็นตัวอย่าง
สำหรับหน่วยงานปกครองส่วนท้องถิ่น อื่น ๆ สามารถ ดำเนินการในลักษณะเดียวกันได้

  4.5.6 โครงการในอนาคต

นำเสนอโครงการติดตั้งกล้อง CCTV ระบบ IP Camera
สำหรับหน่วยงานสำนักการจราจรและขนส่ง ภายใต้การดูแลของกรุงเทพมหานคร
และการปกครองส่วนท้องถิ่น อื่นๆ

4.6 ภาวะอุตสาหกรรมและการแข่งขัน

  4.6.1 ด้านการกำกับดูแลอุตสาหกรรมสื่อสารและโทรคมนาคม

ในปี 2552 ด้านการกำกับดูแลอุตสาหกรรมสื่อสารและโทรคมนาคมมีความเคลื่อนไหวสำคัญดังนี้

-   ประกาศ กทช. เรื่อง หลักเกณฑ์ วิธีการ
    และเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม
    (ฉบับที่ 2) ประกาศฉบับนี้
    กล่าวถึงการกำหนดเป้าหมายและภารกิจที่ผู้รับใบอนุญาตต้องดำเนินการ
    การกำหนดให้ผู้รับใบอนุญาตรายใดที่ประสงค์จะดำเนินการให้ยื่นหนังสือแสดงความจำนงต่อคณะกรรมการ
    การเปลี่ยนแปลงความหมายของรายได้ก่อนหักค่าใช้จ่าย และบทเฉพาะกาล

-   ประกาศ กทช. เรื่อง
    มาตรฐานการคำนวณอัตราค่าตอบแทนการเชื่อมต่อโครงข่ายโทรคมนาคม

ประกาศฉบับนี้ กล่าวถึง หลักการในการกำหนดอัตราค่าตอบแทนการเชื่อมต่อโครงข่ายโทรคมนาคม
และมาตรฐานการคำนวณอัตราค่าตอบแทนการเชื่อมต่อโครงข่ายโทรคมนาคม

-   ประกาศ กทช. เรื่อง หลักเกณฑ์บริการคงสิทธิเลขหมายโทรศัพท์เคลื่อนที่ ประกาศฉบับนี้
    กล่าวถึงการคงสิทธิเลขหมายโทรศัพท์ ขั้นตอนการขอโอนย้ายผู้ให้บริการโทรศัพท์เคลื่อนที่
    สิทธิและหน้าที่ของผู้ให้บริการ สิทธิและหน้าที่ของผู้ใช้บริการ
    ระบบสารสนเทศและฐานข้อมูลกลาง การร้องเรียนและการระงับข้อพิพาท

-   ประกาศ กทช. เรื่อง
    หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ.2552
    ประกาศฉบับนี้ กล่าวถึงการพิจารณากำหนดผู้มีอำนาจเหนือตลาดอย่างมีนัยสำคัญ
    การวิเคราะห์ระดับการแข่งขันในตลาดที่เกี่ยวข้อง ใช้เกณฑ์ส่วนแบ่งตลาด (Market Share)
    ในการพิจารณา
    การกำหนดมาตรการเฉพาะสำหรับผู้รับใบอนุญาตรายหนึ่งรายใดที่เป็นผู้มีอำนาจเหนือตลาดอย่างมีนัยสำคัญ

-   ประกาศ กทช. เรื่อง
    หลักเกณฑ์และวิธีการเกี่ยวกับการใช้สิทธิในการปักหรือตั้งเสาหรือเดินสาย วางท่อ
    หรือติดตั้งอุปกรณ์ประกอบใดในการให้บริการโทรคมนาคม ประกาศฉบับนี้
    กล่าวถึงการใช้สิทธิตามที่ได้รับอนุญาต การบังคับให้อยู่ภายใต้บทบัญญัติ
    หน้าที่ของผู้รับใบอนุญาตที่มีการปักหรือตั้งเสา หรือเดินสาย วางท่อ
    หรือติดตั้งอุปกรณ์ใดอยู่ก่อนที่ประกาศฉบับนี้ใช้บังคับ

4.6.2 ภาวะอุตสาหกรรมและการแข่งขันในปี 2552 และ ประมาณการปี 2553

จากการสำรวจตลาดเทคโนโลยีสารสนเทศและการสื่อสารของประเทศไทยปี 2552 และ
ประมาณการปี 2553 โดยสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน)
(SIPA) และ ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
ร่วมกับหน่วยงานพันธมิตรต่างๆ พบว่า ในปี 2552 ที่ผ่านมานั้น
สถานการณ์ในประเทศไทยยังคงประสบกับความฝืดเคืองทางเศรษฐกิจต่อเนื่องจากปี 2551
ซึ่งส่งผลกระทบต่อตลาด ICT ในภาพรวม จากการสำรวจในปี 2552 ดังตารางที่ 1 พบว่า
ประเทศไทยมีการใช้จ่ายในสินค้าและบริการด้าน ICT โดยรวมประมาณ 555,501 ล้านบาท
เพิ่มขึ้นจากปี 2551 เพียงร้อยละ 6.0 อย่างไรก็ตาม พบว่าแนวโน้มของการใช้จ่ายในกลุ่มต่างๆ
ยังคงมีรูปแบบเดิม กล่าวคือ การใช้จ่ายส่วนใหญ่อยู่ในตลาดสื่อสาร ซึ่งคิดเป็น ร้อยละ 65.1
หรือมีมูลค่าสูงถึงราว 3.6 แสนล้านบาท ขณะที่ลำดับรองลงมา ได้แก่
การใช้จ่ายในตลาดคอมพิวเตอร์ฮาร์ดแวร์ ตลาดคอมพิวเตอร์ซอฟต์แวร์
และตลาดบริการด้านคอมพิวเตอร์ตามลำดับ โดยมีมูลค่าคิดเป็น 80,869 ล้านบาท, 64,365
ล้านบาท และ 48,372 ล้านบาท ตามลำดับ และคาดว่าในปี 2553 ตลาด ICT
จะมีการเติบโตจากปี 2552 ด้วยอัตราที่เปลี่ยนแปลงในทิศทางที่ดีขึ้น
เนื่องจากวิกฤตเศรษฐกิจจากทั้งภายในและภายนอกประเทศมีแนวโน้มที่จะดีขึ้น
อีกทั้งหากมีการอนุญาตให้มีการให้บริการ 3G ในประเทศ
จะก่อให้เกิดการขยายตัวของการจัดซื้ออุปกรณ์และเกิดการบริการที่คาดว่าจะมากขึ้นตามไปด้วย

ตารางที่ 1 มูลค่าตลาด ICT ของประเทศไทยปี 2551 – 2552 และประมาณการปี 2553

  ------------------ ---------- --------- --------- ----------- ------ ------- ---------- -------
  ตลาด               มูลค่า                           สัดส่วนตลาด                  การเติบโต   
                     (ล้านบาท)                       ICT (%)                    (%)        

                     2551       2552      2553f     2551        2552   2553f   51/52      52/53

  1.Computer         75,720     80,869    88,040    14.5        14.6   14.8    NA         8.9
  Hardware                                                                                

  2.Computer         62,937     64,365    67,884    12.0        11.6   11.4    2.3        5.5
  Software                                                                                

  3.Computer         24,981     48,372    57,392    4.8         8.7    9.6     NA         18.6
  Services                                                                                

  4.Communications   360,216    361,895   382,288   68.7        65.1   64.2    0.5        5.6

  รวม ICT            523,854    555,501   595,604   100         100    100     6.0        7.2
  ------------------ ---------- --------- --------- ----------- ------ ------- ---------- -------

  ที่มา: Thailand ICT Market 2009 & Outlook 2010 โดย SIPA & NECTEC

ในปี 2552 ตลาดสื่อสารมีมูลค่ารวม 361,895 ล้านบาท คิดเป็นอัตราการเติบโตร้อยละ 0.5
จากปี 2551 โดยแรงขับเคลื่อนตลาดที่สำคัญมาจากตลาดบริการสื่อสารเป็นหลัก
ซึ่งคิดเป็นสัดส่วนร้อยละ 65 ของตลาดสื่อสารทั้งหมด หรือคิดเป็นมูลค่าทั้งสิ้น 235,466 ล้านบาท
และอีกกว่าร้อยละ 35 มาจากตลาดอุปกรณ์สื่อสาร คิดเป็นมูลค่าทั้งสิ้น 126,429 ล้านบาท
และคาดว่ามูลค่าตลาดสื่อสารรวมในปี 2553 จะมีอัตราการเติบโตคิดเป็นร้อยละ 5.6
หรือคิดเป็นมูลค่า 382,288 ล้านบาท

ตารางที่ 2 มูลค่าและอัตราการเติบโตของตลาดสื่อสารปี 2551-2552 และประมาณการปี 2553

  ------------------ ----------- ----------- ----------- --------- ---------
                                                         มูลค่า :    
                                                         ล้านบาท    

  ตลาดสื่อสาร          2551        2552        2553        Growth    
                                                         (%)       

                                                         51/52     52/53

  ตลาดอุปกรณ์สื่อสาร     123,725     126,429     137,479     2.2       8.7

  ตลาดบริการสื่อสาร     236,491     235,466     244,809     -0.4      4.0

  ตลาดสื่อสารรวม       360,216     361,895     382,288     0.5       5.6
  ------------------ ----------- ----------- ----------- --------- ---------

  ที่มา: Thailand ICT Market 2008 & Outlook 2009 โดย SIPA & NECTEC

ตลาดอุปกรณ์สื่อสารเป็นตลาดที่มีความเกี่ยวข้องกับธุรกิจของบริษัทโดยตรง ซึ่งในปี 2552
มีมูลค่าคิดเป็น 126,429 ล้านบาท อัตราการเติบโตเปรียบเทียบจากปี 2551 คิดเป็นร้อยละ 2.2
โดยมีการเติบโตสูงสุดจากตลาดเครื่องโทรศัพท์ (Mobile Handset) ตลาดอุปกรณ์สื่อสารใช้สาย
และ อุปกรณ์สื่อสารไร้สาย เรียงตามลำดับ และคาดว่าในปี 2553
ตลาดอุปกรณ์สื่อสารจะมีการเติบโตเพิ่มขึ้นคิดเป็นอัตราร้อยละ 8.7 หรือมีมูลค่า 137,479 ล้านบาท

ตารางที่ 3 มูลค่าและอัตราการเติบโตของตลาดอุปกรณ์สื่อสารปี 2551-2552 และประมาณการปี
2553

  ------------------ --------------------- ---------- ---------- ---------- -------- -------
  มูลค่า : ล้านบาท                                                                      

  ประเภทอุปกรณ์สื่อสาร                         2551       2552       2553       Growth   
                                                                            (%)      

                                                                            51/52    52/53

  PBX/PABX                                 6,795      5,972      5,474      -12.1    -8.3

                     - Conventional PBX    5,800      4,907      4,312      -15.4    -12.1

                     - IP PBX              995        1,065      1,162      7.0      9.1

  Wired Equipments                         36,535     36,615     44,342     8.4      11.9

                     - Fix Line Infra.     29,735     32,255     36,093     8.5      11.9
                     Equip.                                                          

                     - Cabling             2,524      2,684      2,904      6.3      8.2

                     - Access Equip.       4,276      4,676      5,345      9.4      14.3

  Wireless                                 22,933     23,925     26,390     4.3      10.3
  Equipments                                                                         

                     - Mobile Infra.       9,173      9,711      10,632     5.9      9.5
                     Equip.                                                          

                     - Access Equipment    13,760     14,214     15,758     3.3      10.9
  ------------------ --------------------- ---------- ---------- ---------- -------- -------

  ที่มา: Thailand ICT Market 2008 & Outlook 2009 โดย SIPA & NECTEC

ตลาดอุปกรณ์สื่อสารประเภทใช้สายครอบคลุมตั้งแต่อุปกรณ์โครงข่ายสื่อสารไร้สาย (Fixed Line
Infra structure Equipment) เคเบิลประเภทต่างๆ (Cabling)
รวมถึงอุปกรณ์เชื่อมต่อสัญญาณสื่อสารไร้สาย (Fixed Access Equipment) ซึ่งในปี 2552
ตลาดอุปกรณ์สื่อสารใช้สายโดยรวมมีมูลค่า 39,615 ล้านบาท คิดเป็นอัตราการเติบโตร้อยละ 8.4
และคาดการณ์ว่าในปี 2553 จะเพิ่มขึ้นเป็นร้อยละ 11.9 หรือคิดเป็นมูลค่า 44,342 ล้านบาท
โดยมีแรงขับเคลื่อนหลักจากตลาดอุปกรณ์โครงข่ายใช้สาย ได้แก่ โครงข่ายอินเทอร์เน็ตความเร็วสูง
(ADSL) และ โครงข่ายไฟเบอร์ออปติก นอกจากนี้ ตลาดอุปกรณ์สื่อสารไร้สาย ซึ่งประกอบด้วย 2
ระดับ คืออุปกรณ์โครงข่ายสื่อสารไร้สาย (Mobile Infrastructure Equipment)
และอุปกรณ์เชื่อมต่อไร้สาย (Wireless Access Equipment) โดยมีมูลค่าตลาดรวมในปี 2552
เท่ากับ 23,925 ล้านบาท คิดเป็นอัตราการเติบโตเพิ่มขึ้นจากปี 2551 ร้อยละ 4.3
ซึ่งไม่สูงมากนักหากเทียบกับอัตราการเติบโตจากปีก่อนๆ
ทั้งนี้ผลสืบเนื่องมาจากการชะลอการลงทุนทางด้าน IT ของภาคเอกชน
ซึ่งได้รับผลกระทบจากภาวะเศรษฐกิจตกต่ำ อย่างไรก็ตาม คาดว่าในปี 2553
จะมีการลงทุนเพิ่มทั้งในส่วนของการปรับปรุงประสิทธิภาพโครงข่ายโทรศัพท์เคลื่อนที่
และการขยายเครือข่ายการให้บริการอินเทอร์เน็ตไร้สาย (WiFi)

  4.6.3 แนวโน้มเทคโนโลยีปี 2553

เทคโนโลยีที่มีส่วนสำคัญในการกระตุ้นตลาด ICT ของปี 2553 จากผลการสำรวจตลาด ICT โดย
SIPA & NECTEC และจากมุมมองของบริษัทฯ
ซึ่งเห็นว่าเป็นเทคโนโลยีที่มีความสัมพันธ์กับธุรกิจของบริษัทฯ ได้แก่

-   เทคโนโลยีอินเทอร์เน็ตความเร็วสูง ได้แก่
    การให้บริการอินเทอร์เน็ตความเร็วสูงผ่านโครงข่ายไฟเบอร์ (FTTX) และ
    การให้บริการอินเทอร์เน็ตความเร็วสูงผ่านโครงข่าย ADSL
    ซึ่งจะส่งผลต่อการเติบโตของตลาดอุปกรณ์สื่อสารในภาพรวม อุปกรณ์เคเบิล (Cabling)
    รวมถึงอุปกรณ์เชื่อมค่อ เทคโนโลยีไร้สาย 3G ในปี 2553
    ถึงแม้ว่ายังมีความไม่แน่นอนเรื่องการให้ใบอนุญาตโทรศัพท์เคลื่อนที่ระบบ 3G
    ว่าสามารถให้ได้ภายในปีนี้หรือไม่ แต่หากมีการอนุญาตให้มีการให้บริการ 3G ในประเทศ
    จะก่อให้เกิดการขยายตัวของการจัดซื้ออุปกรณ์และเกิดการบริการที่มากขึ้นด้วย

-   เทคโนโลยี 802.11 N หรือ Wireless N
    จะช่วยกระตุ้นตลาดทางด้านของอุปกรณ์เชื่อมต่อไร้สาย

-   Software as a Service (SaaS)
    แนวคิดเรื่องนี้เป็นการนำซอฟต์แวร์ไปฝากไว้ในเซิร์ฟเวอร์ต่างๆ (host) แล้วเปิดให้เช่าใช้
    ซึ่งจะส่งผลให้ตลาดให้บริการคอมพิวเตอร์ในส่วนของ Web Hosting, Service and
    Application Hosting เติบโตขึ้น
    และส่งผลให้ผู้ให้บริการมีการลงทุนระบบเพิ่มเพื่อรองรับลูกค้าที่เพิ่มขึ้น

-   Broadband Applications
    การขยายความเร็วของโครงข่ายจะทำให้เกิดแอพพลิเคเช่นใหม่ๆ ที่เกี่ยวกับ Locations
    based services ซึ่งสนับสนุนการใช้งานทั้งเชิงธุรกิจ (Logistics) ชีวิตประจำวัน
    (ระบบรักษาความปลอดภัย) การบันเทิง (การดาวน์โหลดเกม เพลง ภาพยนตร์
    การเล่นเกมออนไลน์ เป็นต้น)